ΑΠΟΦΑΣΕΙΣ
Αριθμ. 8803/24/ΓΠ
Τροποποίηση της υπό στοιχεία 978/19/ΓΠ/
21-01-2019 απόφασης της Συγκλήτου «Ίδρυση Προγράμματος Μεταπτυχιακών Σπουδών με
τίτλο Διαχείριση και αποκατάσταση Βαρέως Πάσχοντα του Τμήματος Ιατρικής της Σχολής Επι-
στημών Υγείας του Πανεπιστημίου Θεσσαλίας»
(Β’ 198) και του Κανονισμού Λειτουργίας του.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τα άρθρα 80 έως και 88, και 455 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις» (Α’ 141).
2. Την υπό στοιχεία 108990/Ζ1/8-9-2022 υπουργική
απόφαση «Ρύθμιση των θεμάτων σχετικά με τη διαδικασία δωρεάν φοίτησης σε Προγράμματα Μεταπτυχιακών
Σπουδών με τέλη φοίτησης».
3. Την υπό στοιχεία 135557/Ζ1/1-11-2022 εγκύκλιο
του ΥΠΑΙΘ «Εφαρμογή των διατάξεων του ν. 4957/2022
«Νέοι ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις»
(Α’ 141) για την οργάνωση και λειτουργία προγραμμάτων
μεταπτυχιακών σπουδών και λοιπά θέματα».
4. Τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα ΤΕΙ
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α’ 13).
5. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων. Παράρτημα διπλώματος»
(Α’ 189).
6. Την υπό στοιχεία Φ589656/Β3/13-8-2007 υπουργική
απόφαση «Εφαρμογή Συστήματος Μεταφοράς και Συσσώρευσης πιστωτικών μονάδων» (Β’ 1466).
7. Την υπό στοιχεία 978/19/ΓΠ/21-01-2019 (Β’ 198)
απόφαση της Συγκλήτου με την οποία ιδρύθηκε το Πρόγραμμα Μεταπτυχιακών Σπουδών με τίτλο «Διαχείριση
και αποκατάσταση Βαρέως Πάσχοντα» στο Τμήμα Ιατρικής της Σχολής Επιστημών Υγείας του Πανεπιστημίου
Θεσσαλίας.
8. Την υπό στοιχεία 16219/19/ΓΠ/3-07-2019 (Β’ 2978)
απόφαση της Συγκλήτου με την οποία εγκρίθηκε ο
Εσωτερικός Κανονισμός Λειτουργίας του Πρόγραμμα
Μεταπτυχιακών Σπουδών με τίτλο «Διαχείριση και
αποκατάσταση Βαρέως Πάσχοντα» στο Τμήμα Ιατρικής της Σχολής Επιστημών Υγείας του Πανεπιστημίου
Θεσσαλίας.
9. Την υπό στοιχεία 28814/22/ΓΠ/22-12-2022 (Β’ 7086)
απόφαση της Συγκλήτου με την οποία επικαιροποιήθηκε, σύμφωνα με τις διατάξεις του ν. 4957/2022 (Α’ 141),
ο Εσωτερικός Κανονισμός Λειτουργίας του Πρόγραμμα Μεταπτυχιακών Σπουδών με τίτλο «Διαχείριση και
αποκατάσταση Βαρέως Πάσχοντα» στο Τμήμα Ιατρικής
της Σχολής Επιστημών Υγείας του Πανεπιστημίου Θεσσαλίας.
10. Το απόσπασμα πρακτικού της Συνέλευσης του
Τμήματος Ιατρικής του Πανεπιστημίου Θεσσαλίας στην
12η/20-03-2024 συνεδρίασή της.
11. Τη θετική εισήγηση της Επιτροπής Μεταπτυχιακών
Σπουδών του Πανεπιστημίου Θεσσαλίας.
12. Το απόσπασμα πρακτικού της Συγκλήτου του Πανεπιστημίου Θεσσαλίας στην υπ’ αρ. 306/26-04-2024
συνεδρίασή της.
13. Το γεγονός ότι η τροποποίηση δεν αφορά στα στοιχεία β’ και στ’ της παρ. 3 του άρθρου 80 του ν. 4957/2022.
14. Το γεγονός ότι δεν προκαλείται δαπάνη σε βάρος
του κρατικού προϋπολογισμού, αποφασίζουμε:
Α. Την τροποποίηση της υπό στοιχεία 978/19/ΓΠ/
21-01-2019 απόφασης της Συγκλήτου «Ίδρυση Προγράμματος Μεταπτυχιακών Σπουδών με τίτλο “Διαχείρι-
ση και αποκατάσταση Βαρέως Πάσχοντα” του Τμήματος
Ιατρικής της Σχολής Επιστημών Υγείας του Πανεπιστημίου Θεσσαλίας» (Β’ 198), ως εξής:
Άρθρο 1
Γενικές Διατάξεις
Το Τμήμα Ιατρικής του Πανεπιστημίου Θεσσαλίας λειτουργεί από το ακαδημαϊκό έτος 2024-2025 Πρόγραμμα
Μεταπτυχιακών Σπουδών με τίτλο «Διαχείριση και Αποκατάσταση Βαρέως Πάσχοντα» σύμφωνα με τις διατάξεις
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
9 Μαΐου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2701
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
της απόφασης αυτής, και τις διατάξεις του ν. 4957/2022
(Α’ 141) και της υπό στοιχεία 135557/Ζ1/1-11-2022 εγκυκλίου του ΥΠΑΙΘ.
Άρθρο 2
Αντικείμενο - Σκοπός
Η Βαρεία Νόσος αποτελεί μια άμεσα επικίνδυνη για τη
ζωή του ανθρώπου κατάσταση, που μπορεί να προκληθεί, είτε από μια ποικιλία νοσολογικών καταστάσεων, είτε
από εξωγενείς παράγοντες που έχουν επιφέρει σοβαρή
ανεπάρκεια σε ένα ή περισσότερα όργανα του ανθρωπίνου σώματος και κατά κανόνα η διαχείριση των παρα-
πάνω απαιτεί σε πρώτο χρόνο θεραπεία και φροντίδα
σε Μονάδα Εντατικής Θεραπείας, σε δεύτερο χρόνο σε
Μονάδα Αυξημένης Φροντίδας ή σε τμήμα νοσοκομείου
και σε απώτερο χρόνο φροντίδα σταδιακής αποκατάστασης σε μονάδες αποκατάστασης ή κατ’ οίκον φροντίδα.
Το μεταπτυχιακό πρόγραμμα «Διαχείριση και Αποκατάσταση Βαρέως Πάσχοντα» έχει ως αντικείμενο την
παροχή υψηλού επιπέδου εξειδίκευσης και διεξαγωγής
έρευνας, όσον αφορά τη διαχείριση ασθενών, που παρουσιάζουν βαρεία νόσο ή βρίσκονται σε περίοδο αποκατά-
στασης μετά από βαρεία νόσο, έτσι ώστε οι πτυχιούχοι
του να αποκτήσουν ισχυρό επιστημονικό υπόβαθρο,
εμπειρία και τεχνογνωσία σε σύγχρονα θέματα διαχείρισης βαρέως πάσχοντα, με σκοπό την επιτυχή επαγγελμα-
τική σταδιοδρομία στον ιδιωτικό και το δημόσιο τομέα.
Άρθρο 3
Δίπλωμα Μεταπτυχιακών Σπουδών
Το Π.Μ.Σ. οδηγεί στην απονομή Διπλώματος Μεταπτυχιακών Σπουδών (ΔΜΣ) στο αντικείμενο «Διαχείριση
και Αποκατάσταση Βαρέως Πάσχοντα» (MSc in Critically
Illness).
Άρθρο 4
Κατηγορίες Πτυχιούχων
Στο Π.Μ.Σ. γίνονται δεκτοί πτυχιούχοι Σχολών Επιστημών Υγείας (απόφοιτοι Τμημάτων Ιατρικής, Νοση-
λευτικής) και άλλων Τμημάτων των Πανεπιστημίων της
ημεδαπής ή αναγνωρισμένων ομοταγών Ιδρυμάτων της
αλλοδαπής (όπως Βιολόγοι, Φυσικοθεραπευτές, Χημικοί, Βιοχημικοί, Κλινικοί Διαιτολόγοι, Διατροφολόγοι,
Καθηγητές Φυσικής Αγωγής, Εκπαιδευτικοί, Ψυχολόγοι
ή πτυχιούχοι άλλων συναφών αντικειμένων) καθώς και
πτυχιούχοι Τμημάτων T.E.I. συναφούς γνωστικού αντικειμένου. Οι κάτοχοι τίτλου ΑΕΙ της αλλοδαπής γίνονται
δεκτοί από ιδρύματα τα οποία περιλαμβάνονται στο σχετικό Μητρώο του Δ.Ο.Α.Τ.Α.Π. σύμφωνα με το άρθρο 304
του ν. 4957/2022.
Άρθρο 5
Χρονική Διάρκεια
Το Π.Μ.Σ. «Διαχείριση και Αποκατάσταση Βαρέως Πάσχοντα» έχει διάρκεια 2 ακαδημαϊκά έτη και χωρίζεται
σε 4 εξάμηνα σπουδών.
Άρθρο 6
Πρόγραμμα Σπουδών - Γλώσσα Διδασκαλίας
Η επιτυχής ολοκλήρωση του προγράμματος περιλαμβάνει την παρακολούθηση και εξέταση σε 9 (εν-
νέα) μαθήματα, πρακτική άσκηση και εκπόνηση Μεταπτυχιακής Διπλωματικής Εργασίας. Το σύνολο των
πιστωτικών μονάδων (ECTS) που απαιτούνται για την
απόκτηση του Διπλώματος Μεταπτυχιακών Σπουδών
είναι 120 ECTS.
Η διάρθρωση του προγράμματος και οι αντίστοιχες
πιστωτικές μονάδες (ECTS) είναι η ακόλουθη:
ΜΑΘΗΜΑΤΑ
ΥΠΟΧΡΕΩΤΙΚΟ (Υ)/
ΕΠΙΛΟΓΗΣ (Ε)
ΠΙΣΤΩΤΙΚΕΣ ΜΟΝΑΔΕΣ (ECTS)
Α’ ΕΞΑΜΗΝΟ (1ο)
Ανεπάρκειες οργάνων και συστημάτων
Υ
Λοιμώξεις και σήψη
Υ
Τραύμα και επείγουσα ιατρική
Υ
ΥΠΟΣΥΝΟΛΟ ECTS:
Β’ ΕΞΑΜΗΝΟ (2ο)
Μηχανική αναπνοή:
Επεμβατικός-μη επεμβατικός μηχανικός αερισμός
Υ
Αρχές αποκατάστασης
Υ
Φυσικοθεραπεία
Υ
ΥΠΟΣΥΝΟΛΟ ECTS:
Γ’ ΕΞΑΜΗΝΟ (3ο)
Αποκατάσταση και Ψυχο-κοινωνική διαχείριση
Υ
Πληροφορική και Οργάνωση
Υ
Μεθοδολογία της Έρευνας
Υ
ΥΠΟΣΥΝΟΛΟ ECTS:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
Γ’ ΕΞΑΜΗΝΟ (4ο)
Εργαστήρια - Πρακτική άσκηση
Υ
Συγγραφή Μεταπτυχιακής
Διπλωματικής Εργασίας
Υ
ΓΕΝΙΚΟ ΣΥΝΟΛΟ ECTS:
Η ανακατανομή ή η τροποποίηση των μαθημάτων
του προγράμματος σπουδών θα γίνεται με αποφάσεις
των οργάνων του Π.Μ.Σ. και θα περιλαμβάνονται στον
Κανονισμό Μεταπτυχιακών Σπουδών.
Η γλώσσα διδασκαλίας του Π.Μ.Σ είναι η Ελληνική ή
Αγγλική. Η γλώσσα εκπόνησης διπλωματικής εργασίας
είναι η Ελληνική ή η Αγγλική.
Υπάρχει η δυνατότητα της διδασκαλίας μαθημάτων
με μέσα εξ αποστάσεως εκπαίδευσης σύμφωνα με την
κείμενη νομοθεσία. Με τον τρόπο αυτό, θα επιτυγχάνεται
η μείωση των εξόδων μετακίνησης των διδασκόντων και
των φοιτητών. Συγχρόνως προάγεται και η εξοικείωση
των φοιτητών με τις νέες τεχνολογίες.
Άρθρο 7
Αριθμός μεταπτυχιακών φοιτητών
Ο αριθμός εισακτέων στο Π.Μ.Σ. «Διαχείριση και Αποκατάσταση Βαρέως Πάσχοντα» ορίζεται για κάθε χρόνο
σε σαράντα (40) Μεταπτυχιακούς Φοιτητές (ΜΦ).
Άρθρο 8
Προσωπικό
Στο Π.Μ.Σ. «Διαχείριση και Αποκατάσταση Βαρέως Πάσχοντα» θα απασχοληθούν μέλη ΔΕΠ του τμήματος Ιατρι-
κής του ΠΘ και άλλες κατηγορίες διδασκόντων σύμφωνα
με τις διατάξεις του άρθρου 83 του ν. 4957/2022 (Α’ 141).
Άρθρο 9
Υλικοτεχνική υποδομή
Για την εύρυθμη λειτουργία του Π.Μ.Σ. διατίθεται η
απαραίτητη υλικοτεχνική υποδομή του Τμήματος Ιατρικής του Πανεπιστημίου Θεσσαλίας.
Άρθρο 10
Διάρκεια Λειτουργίας
Το Π.Μ.Σ. θα λειτουργήσει μέχρι και το ακαδημαϊκό
έτος 2028-2029 με την επιφύλαξη της μη πιστοποίησής
του κατά την περιοδική αξιολόγηση του Τμήματος.
Άρθρο 11
Κόστος Λειτουργίας
Σύμφωνα με το άρθρο 84 του ν. 4957/2022 το κόστος
του Π.Μ.Σ., που αφορά στις λειτουργικές δαπάνες ανέρχεται στο ποσό των 84.000 χιλιάδων ευρώ για ένα κύκλο
σπουδών και αναλύεται σε κατηγορίες εσόδων - εξόδων
ως εξής:
ΕΣΟΔΑ
ΠΟΣΟ
1. Kρατικός προϋπολογισμός/
Πρόγραμμα Δημοσίων Επενδύσεων
0,00 €
2. Δωρεές, Χορηγίες και πάσης φύσεως
οικονομικές ενισχύσεις
0,00 €
3. Κληροδοτήματα
0,00 €
4. Πόροι Ερευνητικών Έργων ή
Προγραμμάτων
0,00 €
Ειδικός Λογαριασμός Κονδυλίων
Έρευνας (ΕΛΚΕ)
0,00 €
Συνέδρια, Ημερίδες
0,00 €
5. Τέλη Φοίτησης
84.000 €
ΣΥΝΟΛΙΚΟ ΠΟΣΟ ΕΣΟΔΩΝ
84.000 €
ΚΑΤΗΓΟΡΙΑ ΔΑΠΑΝΗΣ
ΠΟΣΟ
1. Δαπάνες εξοπλισμού και δαπάνες
λογισμικού
5.000 €
2. Δαπάνες χορήγησης υποτροφιών σε
μεταπτυχιακούς φοιτητές
3.000 €
3. Δαπάνες αναλωσίμων
4.000 €
4. Δαπάνες μετακινήσεων διδασκόντων
του Π.Μ.Σ.
12.000 €
5. Δαπάνες μετακινήσεων φοιτητών
του Π.Μ.Σ. για εκπαιδευτικούς σκοπούς
6. Αμοιβές διδασκαλίας τακτικού
προσωπικού των ΑΕΙ και ερευνητικών
κέντρων και ινστιτούτων που
συμμετέχουν στην οργάνωση του
Π.Μ.Σ.
9.400 €
7. Αμοιβές έκτακτου διδακτικού
προσωπικού των ΑΕΙ που συμμετέχουν
στην οργάνωση του Π.Μ.Σ.
9.400 €
8. Αμοιβές διδασκαλίας προσωπικού
του άρθρου 83 του ν. 4957/2022
3.000 €
9. Αμοιβές διοικητικής
και τεχνικής υποστήριξης
9.000 €
10. Λοιπές δαπάνες, όπως ιδίως έξοδα
δημοσιότητας - προβολής, αγοράς
εκπαιδευτικού υλικού, οργάνωσης
συνεδρίου, δαπάνες εργασιών πεδίου.
4.000 €
11. Παρακράτηση από τον ΕΚΛΕ 30%
των εσόδων από τα Τέλη Φοίτησης
25.200 €
12. Παρακράτηση από τον ΕΛΚΕ 12%
των εσόδων από δωρεές, χορηγίες και
πάσης φύσεως οικονομικές ενισχύσεις,
κληροδοτήματα και πόρους από
ερευνητικά έργα ή προγράμματα
0,00€
ΣΥΝΟΛΙΚΟ ΠΟΣΟ ΔΑΠΑΝΩΝ
84.000 €
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
Άρθρο 12
Μεταβατικές διατάξεις
Όσα θέματα δεν ρυθμίζονται στην παρούσα απόφαση θα ρυθμίζονται από τον Κανονισμό Μεταπτυχιακών
Σπουδών και τα αρμόδια όργανα, σύμφωνα με την κείμενη νομοθεσία.
Β. ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ
ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ
«Διαχείριση και Αποκατάσταση
Βαρέως Πάσχοντα»
ΑΡΘΡΟ 1
ΑΝΤΙΚΕΙΜΕΝΟ ΚΑΙ ΣΚΟΠΟΣ
Η Βαρεία Νόσος αποτελεί μια άμεσα επικίνδυνη για τη
ζωή του ανθρώπου κατάσταση, που μπορεί να προκληθεί είτε από μια ποικιλία νοσολογικών καταστάσεων, είτε
από εξωγενείς παράγοντες που έχουν επιφέρει σοβαρή
ανεπάρκεια, σε ένα ή περισσότερα όργανα του ανθρωπίνου σώματος και κατά κανόνα η διαχείριση των παρα-
πάνω, απαιτεί σε πρώτο χρόνο θεραπεία και φροντίδα
σε Μονάδα Εντατικής θεραπείας, σε δεύτερο χρόνο σε
Μονάδα Αυξημένης Φροντίδας ή σε τμήμα νοσοκομείου και σε απώτερο χρόνο φροντίδα σταδιακής απο-
κατάστασης σε μονάδες αποκατάστασης ή κατ’ οίκον
φροντίδα. Το μεταπτυχιακό πρόγραμμα «Διαχείριση και
Αποκατάσταση Βαρέως Πάσχοντα» έχει ως αντικείμενο
την παροχή υψηλού επιπέδου εξειδίκευσης και διεξαγωγής έρευνας, όσον αφορά τη διαχείριση ασθενών, που
παρουσιάζουν βαρεία νόσο ή βρίσκονται σε περίοδο
αποκατάστασης μετά από βαρεία νόσο, έτσι ώστε οι
πτυχιούχοι του, να αποκτήσουν ισχυρό επιστημονικό
υπόβαθρο, εμπειρία και τεχνογνωσία σε σύγχρονα
θέματα διαχείρισης βαρέως πάσχοντα, με σκοπό την
επιτυχή επαγγελματική σταδιοδρομία στον ιδιωτικό και
το δημόσιο τομέα.
Η μεγάλη σημασία της Διαχείριση Βαρέως Πάσχοντα,
αλλά και οι δυσκολίες που εμφανίζονται στη εφαρμογή
των διαθέσιμων στρατηγικών αντιμετώπισης των σχετικών προβλημάτων, καθιστούν αναγκαία τη λειτουρ-
γία του Π.Μ.Σ. «Διαχείριση και Αποκατάσταση Βαρέως
Πάσχοντα».
Σκοπός του Π.Μ.Σ. «Διαχείριση και Αποκατάσταση
Βαρέως Πάσχοντα» (ΔΑΒΠ)» είναι:
- Η παροχή γνώσης στις σύγχρονες απόψεις για τη διαχείριση και την αποκατάσταση του βαρέως πάσχοντα
ασθενή, όπως αυτά περιγράφονται στην ελληνική και
διεθνή βιβλιογραφία.
- η παροχή υψηλού επιπέδου μεταπτυχιακών σπουδών
και η προαγωγή και η ανάπτυξη ποιοτικής έρευνας στις
επιστήμες της υγείας.
- η προσφορά εξειδίκευσης, η οποία θα καλύψει υπαρκτές και ουσιαστικές ανάγκες και θα συμβάλει στην ανα-
βάθμιση του ελληνικού εκπαιδευτικού συστήματος.
- η διεύρυνση της επικοινωνίας μεταξύ επιστημόνων
με προέλευση από διαφορετικούς κλάδους.
- η αποτελεσματική διαχείριση, ο σχεδιασμός και η
ανάπτυξη προγραμμάτων παρέμβασης ανάλογα με την
υποκείμενη νόσο.
- η συμβολή στη μείωση της ανεργίας και της έλλειψης ειδικευμένου προσωπικού, στην ποιοτική άνοδο
των υπηρεσιών υποστήριξης των βαρέως πασχόντων
ασθενών αλλά και στην βελτίωση της μεταπτυχιακής
εκπαίδευσης με επακόλουθο την δημιουργία αποφοίτων
ισάξιων αυτών των Πανεπιστημίων της αλλοδαπής και
τον περιορισμό του ρεύματος εξόδου των πτυχιούχων
από τη χώρα μας.
- η κατάρτιση στελεχών υψηλού επιστημονικού επιπέδου στην αγορά εργασίας, ικανά να στελεχώσουν
στρατηγικούς τομείς της Δημόσιας Διοίκησης, των Πανεπιστημίων, των Ερευνητικών Ινστιτούτων, των Ιατρι-
κών Κέντρων και Εργαστηρίων ή να συνεχίσουν σπουδές
διδακτορικού επιπέδου, εφόσον το επιθυμούν.
- η συνεχιζόμενη εκπαίδευση και επιμόρφωση επιστημόνων και στελεχών που υπηρετούν ήδη σε σχετικούς
οργανισμούς και υπηρεσίες, με στόχο την αναβάθμιση
του επιπέδου των ήδη παρεχόμενων υπηρεσιών τους.
- η δημιουργία επιστημόνων με τις απαιτούμενες δεξιότητες για επιτυχή σταδιοδρομία στον ιδιωτικό, δημόσιο
και ακαδημαϊκό τομέα.
Γνωστικά αντικείμενα του Π.Μ.Σ.
Τα γνωστικά αντικείμενα του αφορούν στα παρακάτω:
- Εξειδικευμένη γνώση των Π.Μ.Σ. διαγνωστικών και
θεραπευτικών μεθόδων- παρεμβάσεων και των γενικότερων στρατηγικών διαχείρισης και αποκατάστασης του
βαρέως πάσχοντα ασθενή.
- Στρατηγικές πρόληψης των προβλημάτων και επιπλοκών του βαρέως πάσχοντα ασθενή κατά τη νοσηλεία
του σε μονάδες υγείας.
- Κατανόηση των παθοφυσιολογικών μηχανισμών ανεπάρκειας συστημάτων και οργάνων του ανθρώπινου
οργανισμού.
- Κλινική εκτίμηση των επιμέρους συστημάτων και
οργάνων του ανθρώπινου οργανισμού.
- Μελέτη των συχνότερων λοιμώξεων που αντιμετωπίζει ο βαρέως πάσχοντας ασθενής. Κατανόηση των αρχών
αιμοδυναμικής Παρακολούθησης.
- Κατανόηση των αρχών που διέπουν τη χρήση του
μηχανικού αερισμού.
- Εκτίμηση των αναγκών φυσιοθεραπείας και αποκατάστασης του βαρέως πάσχοντα ασθενή.
- Κατανόηση της ψυχοκοινωνικής διάστασης της βαρείας νόσου και των ζητημάτων που αφορούν στα τελικά
στάδια της ζωής των ασθενών.
- Προσέγγιση των διαθέσιμων τεχνολογιών και των
βασικών αρχών πληροφορικής για την υποστήριξη των
βαρέως πασχόντων
- Κατανόηση των αρχών της επιστημονικής έρευνας
και της παρουσίασης των αποτελεσμάτων της
Ερευνητικά γνωστικά αντικείμενα που περιλαμβάνονται στο Π.Μ.Σ. και αξιοποιούνται από το Πρόγραμμα
κατά τη συγγραφή διπλωματικών, τη συμμετοχή σε ερευνητικά έργα καθώς και τη χρησιμοποιούμενη θεωρία και
πρακτική για την εμβάθυνση των γνώσεων αποτελούν
τα παρακάτω:
- Ανεπάρκειες οργάνων και συστημάτων
- Λοιμώξεις και σήψη
- Τραύμα και επείγουσα ιατρική
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
- Μηχανική αναπνοή: Επεμβατικός - μη επεμβατικός
μηχανικός αερισμός
- Αρχές αποκατάστασης
- Φυσικοθεραπεία
- Αποκατάσταση και Ψυχο-κοινωνική διαχείριση
- Πληροφορική και Οργάνωση
- Μεθοδολογία της Έρευνας
Το Π.Μ.Σ. οδηγεί στην απονομή Διπλώματος Μεταπτυχιακών Σπουδών (Δ.Μ.Σ.) με τίτλο: «Διαχείριση και
Αποκατάσταση Βαρέως Πάσχοντα» (MSc in Critically
Illness), μετά την πλήρη και επιτυχή ολοκλήρωση των
σπουδών με βάση το πρόγραμμα σπουδών.
Μαθησιακά αποτελέσματα, προσόντα που απονέμονται από την επιτυχή παρακολούθηση του Π.Μ.Σ.:
Ολοκληρώνοντας το Πρόγραμμα, οι απόφοιτοι:
- Θα έχουν αποκτήσει εξειδικευμένες γνώσεις και δεξιότητες, στα θέματα της προαγωγής της υγείας και ευρωστίας,
- θα αναγνωρίζουν παράγοντες, που επιδρούν αρνητικά στην υγεία και ευνοούν την εμφάνιση βαρείας νόσου.
Οι απόφοιτοι του Π.Μ.Σ. θα μπορούν να:
α. προετοιμαστούν για μεταπτυχιακές σπουδές διδακτορικού επιπέδου.
β. απασχοληθούν σε Διεθνείς και Εθνικούς Οργανισμούς και Υπηρεσίες που σχετίζονται με θέματα Διαχεί-
ριση Βαρέως Πάσχοντα.
γ. διδάσκουν σε σχολές Δημόσιας Υγείας, σε Ανώτατα
Τεχνολογικά Ιδρύματα, καθώς και στην Δευτεροβάθμια
Εκπαίδευση.
δ. απασχοληθούν σε θέσεις που απαιτούν τις σχετικές
γνώσεις.
ΑΡΘΡΟ 2
ΔΟΜΗ ΚΑΙ ΟΡΓΑΝΑ ΤΟΥ Π.Μ.Σ.
Αρμόδια όργανα για τη λειτουργία του Π.Μ.Σ. σύμφωνα με τον ν. 4957/2022 είναι:
Η Επιτροπή Μεταπτυχιακών Σπουδών και η Σύγκλητος
του Π.Θ.
Η Συνέλευση Τμήματος. Αρμοδιότητες της Συνέλευσης
είναι να:
α) Εισηγείται προς τη Σύγκλητο διά της Επιτροπής Μεταπτυχιακών Σπουδών την ίδρυση ή την τροποποίηση
της απόφασης ίδρυσης του Π.Μ.Σ., καθώς και την παράταση της διάρκειας του Π.Μ.Σ.,
β) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
γ) αναθέτει το διδακτικό έργο στους διδάσκοντες του
Π.Μ.Σ.,
δ) ορίζει το Διευθυντή του Π.Μ.Σ.
ε) ορίζει τα μέλη των Σ.Ε.
στ) εισηγείται προς τη Σύγκλητο τα μέλη της Επιτροπής
Προγράμματος Σπουδών των Διατμηματικών Π.Μ.Σ.
ζ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
η) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
θ) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.).
ι) ασκεί κάθε άλλη αρμοδιότητα που προβλέπεται από
επιμέρους διατάξεις.
Με απόφαση της Συνέλευσης του Τμήματος οι αρμοδιότητες των περ. β) και ζ) δύναται να μεταβιβάζονται
στη Σ.Ε. του Π.Μ.Σ.
- H Συντονιστική Επιτροπή (Σ.Ε.), η οποία αποτελείται
από τον Διευθυντή του Π.Μ.Σ. και τέσσερα μέλη Δ.Ε.Π.
του Τμήματος, που προέρχονται από τους διδάσκοντες
του Π.Μ.Σ. και ορίζονται από τη Συνέλευση του Τμήματος. Η θητεία της Σ.Ε. είναι διετής, παράλληλη με αυτή
του Διευθυντή. Η Σ.Ε. ασκεί τις αρμοδιότητες της παρ. 3
του άρθρου 82 του ν. 4957/2022 και δύναται να μεταβιβάζονται προς αυτή συγκεκριμένες αρμοδιότητες της
Συνέλευσης του Τμήματος (όπως το να συγκροτεί Επιτροπές για την αξιολόγηση των αιτήσεων των υποψήφι-
ων μεταπτυχιακών φοιτητών, να εγκρίνει την εγγραφή
αυτών στο Π.Μ.Σ. και να συγκροτεί εξεταστικές επιτροπές για την εξέταση των διπλωματικών εργασιών των
μεταπτυχιακών φοιτητών και να ορίζει τον επιβλέποντα
ανά εργασία) για την αποτελεσματικότερη λειτουργία
του Π.Μ.Σ., κατόπιν έκδοσης σχετικής απόφασης μεταβίβασης αρμοδιοτήτων.
Ο/Η Διευθυντής/τρια του Π.Μ.Σ.
Ο/Η Διευθυντής/τρια του Π.Μ.Σ. προέρχεται από τα
μέλη Δ.Ε.Π. του Τμήματος κατά προτεραιότητα βαθμίδας
Καθηγητή ή Αναπληρωτή Καθηγητή και ορίζεται με απόφαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό. Ο Διευθυντής
του Π.Μ.Σ. έχει τις ακόλουθες αρμοδιότητες:
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Στο Π.Μ.Σ. μετά από σχετική εισήγηση της ΣΕ και
απόφαση της Συνέλευσης του Τμήματος λειτουργούν
οι παρακάτω επιτροπές
Επιτροπή Γλωσσομάθειας του Π.Μ.Σ.
Επιτροπή Επιλογής (ΕΕ) Μεταπτυχιακών Φοιτητών Επιτροπή Οικονομικής Διαχείρισης του Π.Μ.Σ.
Επιτροπή Γλωσσομάθειας του Π.Μ.Σ.
Έργο της Επιτροπής Γλωσσομάθειας (τριμελής) είναι η
διαπίστωση της επαρκούς γνώσης της αγγλικής γλώσσας
σε περίπτωση μη κατοχής πιστοποιητικού γλωσσομάθειας επιπέδου Β2.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
Επιτροπή Επιλογής (ΕΕ) Μεταπτυχιακών Φοιτητών
Έργο της τριμελούς Επιτροπής Επιλογής Μεταπτυχιακών Φοιτητών, αποτελούν τα παρακάτω:
- Έλεγχος και αξιολόγηση όλων των υποβληθέντων
δικαιολογητικών.
- Έλεγχος της συνάφειας του πτυχίου με το γνωστικό
αντικείμενο του Π.Μ.Σ.
- Διενέργεια των προσωπικών συνεντεύξεων με τους
υποψήφιους ΜΦ.
- Τελική κατάταξη υποψηφίων με βάση τη λίστα κριτηρίων του Π.Μ.Σ. και πρόταση επιλογής υποψηφίων με
βάση την κατάταξη αυτή στη ΣΕ.
Επιτροπή Οικονομικής Διαχείρισης του Π.Μ.Σ.
Έργο της τριμελούς Επιτροπής Οικονομικής διαχείρισης είναι η συμβολή στην οικονομική διαχείριση του
Π.Μ.Σ. και συγκεκριμένα στην παρακολούθηση, έλεγχος
και διαρκής ενημέρωση των οικονομικών του Προγράμματος προς την ΣΕ.
Γραμματειακή υποστήριξη Π.Μ.Σ.
Η γραμματειακή κάλυψη του Π.Μ.Σ. «Διαχείριση και
Αποκατάσταση Βαρέως Πάσχοντα» (MSc in Critically
Illness) γίνεται από έμπειρο τεχνικό προσωπικό που εξασφαλίζεται από τη διεύθυνση του Π.Μ.Σ. και η αμοιβή
του βαρύνει τον προϋπολογισμό του Π.Μ.Σ., επικουρούμενο από τις υπηρεσίες του Τμήματος Ιατρικής και του
Πανεπιστημίου Θεσσαλίας στα πλαίσια αρμοδιοτήτων
των τελευταίων.
ΑΡΘΡΟ 3
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
Στο Π.Μ.Σ. γίνονται δεκτοί πτυχιούχοι Σχολών Επιστημών Υγείας και άλλων Τμημάτων των Πανεπιστημίων
της ημεδαπής ή αναγνωρισμένων ομοταγών Ιδρυμάτων
της αλλοδαπής όπως (Βιολόγοι, Χημικοί, Βιοχημικοί, Κλινικοί Διαιτολόγοι, Διατροφολόγοι, Καθηγητές Φυσικής
Αγωγής, Εκπαιδευτικοί, Φυσικοθεραπευτές, Ψυχολόγοι
ή πτυχιούχοι άλλων συναφών αντικειμένων) καθώς και
πτυχιούχοι Τμημάτων ΤΕΙ συναφούς γνωστικού αντικειμένου.
Οι κάτοχοι τίτλου ΑΕΙ της αλλοδαπής γίνονται δεκτοί
από ιδρύματα τα οποία περιλαμβάνονται στο σχετικό
Μητρώο του Δ.Ο.Α.Τ.Α.Π. σύμφωνα με το αρ. 304 του
ν. 4957/2022. Δίπλωμα Μεταπτυχιακών Σπουδών δεν
απονέμεται σε φοιτητή του οποίου ο τίτλος σπουδών πρώτου κύκλου από ίδρυμα της αλλοδαπής δεν
έχει αναγνωριστεί από το Διεπιστημονικό Οργανισμό
Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.). Σύμφωνα με το άρθρο 304 του
ν. 4957/2022, η αίτηση με τα απαιτούμενα δικαιολογητικά υποβάλλονται στη Γραμματεία του Π.Μ.Σ., η οποία και
αναλαμβάνει να εξετάζει τις αιτήσεις με βάση τα κριτήρια του ν. 4957/2022, χωρίς αυτές να συνοδεύονται από
πράξη αναγνώρισης του Δ.Ο.Α.Τ.Α.Π. Εφόσον ο τίτλος
σπουδών από αλλοδαπό Πανεπιστήμιο περιλαμβάνεται στον κατάλογο του Δ.Ο.Α.Τ.Α.Π., η Γραμματεία του
Π.Μ.Σ. οφείλει να ζητήσει Βεβαίωση Τόπου Σπουδών,
η οποία εκδίδεται και αποστέλλεται από το πανεπιστήμιο της αλλοδαπής. Αποκλείονται αιτήσεις στις οποίες
ως τόπος σπουδών βεβαιώνεται η ελληνική επικράτεια,
εκτός αν το μέρος σπουδών που έγιναν στην ελληνική
επικράτεια βρίσκεται σε δημόσιο Α.Ε.Ι.. σύμφωνα με τον
ν. 3328/2005 (Α’ 80). Επίσης, γίνονται δεκτοί απόφοιτοι
ΑΕΙ και ΤΕΙ άλλων ειδικοτήτων υπό προϋποθέσεις συμπληρωματικών κριτηρίων και συνεκτίμηση αποδεδειγ-
μένης επαγγελματικής και ερευνητικής εμπειρίας σχετικής με το αντικείμενο του Π.Μ.Σ., ύστερα από απόφαση
της διεύθυνσής του.
Προϋπόθεση για την επιλογή αποτελεί η επαρκής
γνώση της αγγλικής γλώσσας με πιστοποιητικό γλωσσομάθειας επιπέδου Β2. Αν δεν υπάρχει πιστοποιητικό,
η επαρκής γνώση της αγγλικής γλώσσας βεβαιώνεται
από την Επιτροπή Γλωσσομάθειας.
Ο ανώτατος αριθμός των εισακτέων φοιτητών/τριών
στο Π.Μ.Σ. ορίζεται σε σαράντα (40) μεταπτυχιακούς
φοιτητές (ΜΦ) συνολικά.
ΑΡΘΡΟ 4
ΤΡΟΠΟΣ ΕΙΣΑΓΩΓΗΣ
Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών του Π.Θ. και τα προβλεπόμενα στον παρόντα Κανονισμό.
Η διεύθυνση του Π.Μ.Σ. αποφασίζει για το χρόνο δημοσίευσης στον ημερήσιο τύπο σχετικής ανακοίνωσης
προς τους ενδιαφερομένους υποψηφίους, όπου και
προσδιορίζονται η προθεσμία υποβολής αίτησης και
δικαιολογητικών, τα απαραίτητα προσόντα των υποψηφίων για εισαγωγή στο Π.Μ.Σ., ο γενικός τρόπος
αξιολόγησης υποψηφίων και η διεύθυνση υποβολής
δικαιολογητικών δημοσιεύοντας και αναρτώντας στην
ιστοσελίδα του Π.Μ.Σ. και του Ιδρύματος προκήρυξη
για την εισαγωγή μεταπτυχιακών φοιτητών/τριών στο
Π.Μ.Σ. Οι αιτήσεις υποψήφιων ΜΦ υποβάλλονται σε ειδικά έντυπα που αποστέλλει ή παραδίδει η Γραμματεία του
Π.Μ.Σ (ΦΑΣΗ Ι). Η προθεσμία αυτή μπορεί να παραταθεί
με απόφαση της ΣΕ (ΦΑΣΗ ΙΙ).
Τα δικαιολογητικά που θα πρέπει να καταθέσουν οι
υποψήφιοι είναι:
1. Αίτηση Συμμετοχής (προμήθεια από τη Γραμματεία
του Π.Μ.Σ. και από την σχετική ιστοσελίδα).
2. Αναλυτικό βιογραφικό σημείωμα (φόρμα βιογραφικού διαθέσιμη από τη Γραμματεία του Π.Μ.Σ. και από
την σχετική ιστοσελίδα).
3. Αντίγραφο διπλώματος ή πτυχίου ή βεβαίωση ότι
αναμένεται η αποφοίτηση του υποψηφίου έως την ημέρα έναρξης των μαθημάτων. Στις περιπτώσεις πτυχιού-
χων Πανεπιστημίων της αλλοδαπής γίνονται δεκτοί όταν
το ίδρυμα αποφοίτησης τους περιλαμβάνεται στους καταλόγους του Δ.Ο.Α.Τ.Α.Π. σύμφωνα με τις διατάξεις του
άρθρου 304 του ν. 4957/2022.
4. Αναλυτική Βαθμολογία Πτυχίου.
5. Επιστημονικές δημοσιεύσεις, διακρίσεις, αποδεικτικά επαγγελματικής ή ερευνητικής δραστηριότητας
(εάν υπάρχουν).
6. Αποδεικτικά επαγγελματικής εμπειρίας (εάν υπάρχουν).
7. Φωτοτυπία δύο όψεων της αστυνομικής ταυτότητας.
8. Αποδεικτικά ξένων γλωσσών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
9. Δύο φωτογραφίες ταυτότητας.
Η αξιολόγηση των υποψηφίων που έχουν προσκομίσει όλα τα απαιτούμενα δικαιολογητικά μέσα στις
προβλεπόμενες προθεσμίες, γίνεται από την Επιτροπή
Επιλογής (ΕΕ). Η Επιτροπή Επιλογής των Μεταπτυχιακών
Φοιτητών (ΜΦ) συνεκτιμά τα ειδικά προσόντα των υποψηφίων, όπως αυτά προκύπτουν από τα δικαιολογητικά
που έχουν υποβληθεί στη Γραμματεία του Π.Μ.Σ. και την
απόδοση των υποψηφίων κατά τη διάρκεια προσωπικής
συνέντευξης.
Η προσωπική συνέντευξη αποβλέπει:
- Στη διαπίστωση της γενικής επιστημονικής κατάρτισης του υποψηφίου και τη συγκρότηση της προσω-
πικότητάς του.
- Στην επισήμανση ειδικών προσόντων και άλλων χαρακτηριστικών και δραστηριοτήτων του υποψηφίου.
- Στον εντοπισμό των δυσκολιών που πιθανόν να έχει
ο υποψήφιος για την ανελλιπή παρακολούθηση των
μαθημάτων και των λοιπών υποχρεώσεων του Π.Μ.Σ.
Σε περίπτωση υποψηφίων που κατέχουν τίτλο πρώτου κύκλου σπουδών της αλλοδαπής, η Γραμματεία του
Π.Μ.Σ. κατά τα οριζόμενα της κείμενης νομοθεσίας, ελέγχει αν το ίδρυμα προέλευσης ανήκει στο Εθνικό Μητρώο
Αναγνωρισμένων Ιδρυμάτων της αλλοδαπής και αν ο
τύπος αυτού ανήκει στο Εθνικό Μητρώο Τύπων Τίτλων
Σπουδών Αναγνωρισμένων Ιδρυμάτων που είναι αναρτημένα στην ιστοσελίδα του Δ.Ο.Α.Τ.Α.Π.
Εάν ο τίτλος σπουδών από αλλοδαπό Πανεπιστήμιο
περιλαμβάνεται στον κατάλογο του Δ.Ο.Α.Τ.Α.Π. του
άρθρου 307 του ν. 4957/2022, η Γραμματεία του Π.Μ.Σ.
οφείλει να ζητήσει Βεβαίωση Τόπου Σπουδών, η οποία
εκδίδεται και αποστέλλεται από το πανεπιστήμιο της
αλλοδαπής. Αποκλείονται αιτήσεις στις οποίες ως τόπος σπουδών βεβαιώνεται η ελληνική επικράτεια, εκτός
αν το μέρος σπουδών που έγιναν στην ελληνική επικράτεια βρίσκεται σε δημόσιο Α.Ε.Ι.. σύμφωνα με τον
ν. 3328/2005 (Α’ 80).
Η αξιολόγηση των υποψηφίων και η επιλογή των εισακτέων γίνεται με βάση τη συνολική βαθμολόγηση (σε
κλίμακα 1 - 100) στα παρακάτω κριτήρια:
Α/Α
ΚΡΙΤΗΡΙΑ ΕΠΙΛΟΓΗΣ
ΜΟΡΙΑ %
Βαθμός πτυχίου/διπλώματος με
ελάχιστη βαθμολογία
30%
Επίπεδο γνώσης της ξένης
γλώσσας
10%
Δημοσιεύσεις σε επιστημονικά
περιοδικά, Ανακοινώσεις σε
επιστημονικά συνέδρια
5%
Κατοχή άλλων Μεταπτυχιακών
Τίτλων Σπουδών
5%
Συναφής επαγγελματική εμπειρία
10%
Συστατικές επιστολές
10%
Συνέντευξη
30%
ΣΥΝΟΛΟ
100%
Η επιτροπή επιλογής (ΕΕ) αφού παραλάβει από τη
Γραμματεία τον πίνακα των υποψηφίων, ελέγχει τα δικαιολογητικά που έχουν υποβληθεί και συντάσσει τον
τελικό πίνακα υποψηφίων. Μετά την ανάρτηση του πίνακα των υποψηφίων ΜΦ ορίζεται η ημερομηνία των προ-
σωπικών συνεντεύξεων, δια ζώσης ή με τηλεδιάσκεψη. Η
υψηλότερη βαθμολογία που μπορεί να πάρει υποψήφιος
με τα παραπάνω κριτήρια πλην της συνέντευξης είναι
70 μόρια. Όσοι εκ των υποψηφίων λάβουν 35 μόρια και
άνω καλούνται σε συνέντευξη (ο αριθμός των μορίων
μπορεί να αλλάξει μετά από απόφαση της ΕΕ). Η συνολική βαθμολογία με το σύνολο των κριτηρίων μπορεί να
φθάσει τα 100 μόρια.
Με βάση το σύνολο της βαθμολογίας που έχει συγκεντρώσει κάθε υποψήφιος, η ΕΕ συντάσσει αξιολογικό
πίνακα των υποψηφίων. Στον αξιολογικό πίνακα συμπεριλαμβάνονται, με σειρά επιτυχίας, όλοι οι υποψήφιοι
και εμφανίζονται οι επιτυχόντες και οι επιλαχόντες. Στη
συνέχεια οι πίνακες αυτοί διαβιβάζονται στην ΣΕ προς
έλεγχο και έγκριση.
Οι επιτυχόντες υποψήφιοι καλούνται να απαντήσουν
γραπτώς εντός επτά (7) ημερών εάν αποδέχονται ή όχι
την ένταξη τους στο Π.Μ.Σ., αποδεχόμενοι τους όρους
λειτουργίας του.
Η μη απάντηση από επιλεγέντα υποψήφιο μέσα στην
παραπάνω προθεσμία ισοδυναμεί με άρνηση αποδοχής.
Εφόσον υπάρξουν αρνήσεις η Γραμματεία ενημερώνει
τους αμέσως επόμενους στη σειρά αξιολόγησης από το
σχετικό κατάλογο επιτυχίας.
Ένσταση κατά των πινάκων επιτυχίας μπορεί να γίνει
μέσα σε 5 ημέρες από την ημερομηνία ανακοίνωσης
των πινάκων. Η ένσταση, η οποία πρέπει να είναι συγκεκριμένη, κρίνεται τελεσίδικα από την ΣΕ. Σε περίπτωση
ισοβαθμίας των τελευταίων στην λίστα επιτυχόντων γίνονται δεκτοί όλοι οι υποψήφιοι στις τελευταίες θέσεις,
οι οποίοι συγκέντρωσαν τον ίδιο αριθμό μορίων κατά
την αξιολόγησή τους.
Οι επιτυχόντες/ουσες θα πρέπει να καταβάλουν την
πρώτη δόση των διδάκτρων κατά το διάστημα Αυγούστου - Σεπτεμβρίου του εκάστοτε ακαδημαϊκού έτους
εισαγωγής και να αποστείλουν τη σχετική απόδειξη
καταβολής μαζί με την σχετική αίτηση εγγραφής στο
Π.Μ.Σ. Ακολουθεί έπειτα η εγγραφή τους στη Γραμματεία του Π.Μ.Σ. «Διαχείριση και Αποκατάσταση Βαρέως
Πάσχοντα» (MSc in Critically Illness). Σε περίπτωση μη
εγγραφής ενός ή περισσοτέρων επιτυχόντων επιλέγονται οι επιλαχόντες υποψήφιοι σύμφωνα με τον πίνακα
αξιολόγησης.
Η εγγραφή των επιτυχόντων που έχουν τίτλο σπουδών από ίδρυμα της αλλοδαπής, ολοκληρώνεται μόνο με
την προσκόμιση επικυρωμένου αντιγράφου του πτυχίου
τους (με κάθε νόμιμο τρόπο).
ΑΡΘΡΟ 5
ΔΙΑΡΚΕΙΑ ΦΟΙΤΗΣΗΣ
Το Π.Μ.Σ. περιλαμβάνει σπουδές διάρκειας τεσσάρων
(4) ακαδημαϊκών εξαμήνων, από τα οποία τα τρία (3)
αφορούν στην παρακολούθηση μαθημάτων και ένα (1)
στην εκπόνηση μεταπτυχιακής διπλωματικής εργασίας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
και στην υλοποίηση πρακτικής άσκησης. Το Π.Μ.Σ. είναι
πλήρους φοίτησης και η παρακολούθηση υποχρεωτική.
Τα μαθήματα στο Π.Μ.Σ. αρχίζουν την 1η Οκτωβρίου
για το χειμερινό εξάμηνο και λήγουν την 31η Ιανουαρίου του ακαδημαϊκού έτους λειτουργίας του Π.Μ.Σ. Το
θερινό εξάμηνο σπουδών αρχίζει την 1η Μαρτίου και
λήγει την 31η Μαΐου του ακαδημαϊκού έτους λειτουργίας
του Π.Μ.Σ.
Η παρακολούθηση των μαθημάτων είναι υποχρεωτική.
Το ανώτερο όριο των επιτρεπόμενων απουσιών για κάθε
μάθημα ορίζεται στο 30%. Η δήλωση των μαθημάτων
παρακολούθησης είναι υποχρεωτική για κάθε εξάμηνο.
Παραβίαση της προθεσμίας εγγραφής ισοδυναμεί με
απώλεια της δυνατότητας παρακολούθησης του τρέχοντος εξαμήνου. Σε αυτή την περίπτωση, για τη συνέχιση
της φοίτησης απαιτείται απόφαση της συντονιστικής
επιτροπής (ΣΕ) του Π.Μ.Σ.
Η χρονική διάρκεια σπουδών του Π.Μ.Σ. που οδηγεί
στη λήψη Δ.Μ.Σ., δεν μπορεί να υπερβαίνει τα οκτώ (8)
εξάμηνα σπουδών. Κατόπιν αιτήσεως του Μεταπτυχιακού Φοιτητή (ΜΦ) και μετά από αιτιολογημένη εισήγηση
της ΣΕ, μπορεί να χορηγηθεί, σε εξαιρετικές περιπτώσεις,
παράταση του χρόνου σπουδών για δύο (2) έτη προσκομίζοντας τα εκάστοτε απαιτούμενα δικαιολογητικά.
Είναι δυνατή η διαγραφή φοιτητή από το Π.Μ.Σ., χωρίς
την επιστροφή των τελών φοίτησης με εισήγηση της
ΣΕ στη Συνέλευση του Τμήματος, που αποφασίζει τη
διακοπή φοίτησης, στις περιπτώσεις μη τήρησης των
παρακάτω υποχρεώσεών τους:
- Της τακτικής παρακολούθησης των μαθημάτων σε
ποσοστό τουλάχιστον 70% των πραγματοποιηθέντων
διαλέξεων σε κάθε εξάμηνο.
- Του σεβασμού και την τήρηση των αποφάσεις των
οργάνων του Ιατρικού Τμήματος και της ακαδημαϊκής
δεοντολογίας. Σε περίπτωση διακοπής φοίτησης πριν
την έναρξη του εξαμήνου ο ΜΦ δεν υποχρεούται να
καταβάλλει τα τέλη φοίτησης που αντιστοιχούν στο
εξάμηνο το οποίο δεν παρακολούθησε.
Στους ΜΦ μπορεί να χορηγηθεί, κατόπιν υποβολής
σχετικής αίτησης, προσωρινή αναστολή σπουδών, που
δεν μπορεί να υπερβαίνει τα τέσσερα (4) συνεχόμενα
εξάμηνα. Κατά την διάρκεια της αναστολής, ο μεταπτυχιακός φοιτητής χάνει την ιδιότητα του φοιτητή. Ο
χρόνος της αναστολής δεν προσμετράτε στην ανώτατη
διάρκεια κανονικής φοίτησης. Η αίτησή τους πρέπει να
είναι αιτιολογημένη και να συνοδεύεται από τα εκάστοτε
απαιτούμενα δικαιολογητικά.
Δίνεται η δυνατότητα μερικής φοίτησης του Προγράμματος για τρία (3) εξάμηνα χωρίς πρόσθετη οικονομική
επιβάρυνση. Στη μερική φοίτηση οι φοιτητές επιλέγουν
δύο (2) από τα μαθήματα παρακολούθησης/εξάμηνο
φοίτησης πριν την έναρξη των μαθημάτων.
Οι φοιτητές μερικής φοίτησης δηλώνουν την προτίμησή τους αυτή από την αρχή στην αίτηση υποβολής
για την εισαγωγή τους στο Π.Μ.Σ., εφόσον αδυνατούν
να ανταποκριθούν στις ελάχιστες απαιτήσεις του προγράμματος «πλήρους» φοίτησης για λόγους: Aσθένειας,
φόρτου εργασίας (πάνω από 20 ώρες την εβδομάδα),
σοβαρούς οικογενειακούς, στράτευσης, ανωτέρας βίας,
που εξετάζονται και αποφασίζονται από τη Συνέλευση
του Τμήματος. Η διάρκεια της μερικής φοίτησης δεν μπορεί να υπερβαίνει το διπλάσιο της κανονικής φοίτησης.
ΑΡΘΡΟ 6
ΠΡΟΓΡΑΜΜΑ ΣΠΟΥΔΩΝ
Το πρόγραμμα έχει στόχο την παροχή υψηλού επιπέδου μεταπτυχιακής εκπαίδευσης στο πεδίο των υπηρε-
σιών Φροντίδας και Αποκατάστασης του Βαρέως Πάσχοντα με την αξιοποίηση των γνώσεων και εμπειριών των
μελών ΔΕΠ του Τμήματος Ιατρικής του Πανεπιστημίου
Θεσσαλίας.
Το Π.Μ.Σ. διαρκεί δύο ημερολογιακά έτη, αρχίζει το
χειμερινό εξάμηνο και περιλαμβάνει την υποχρεωτική
παρακολούθηση και επιτυχή αξιολόγηση στα μαθήματα
που αναπτύσσονται μέσα σε δύο ακαδημαϊκά έτη. Κατά
τη διάρκεια των σπουδών εκπονείται Μεταπτυχιακή
Διπλωματική Εργασία (ΜΔΕ). Κάθε εξάμηνο σπουδών
αντιστοιχεί σε φόρτο εργασίας 30 πιστωτικών μονάδων
(ECTS), οι οποίες κατανέμονται στα αντίστοιχα διδασκόμενα μαθήματα, την πρακτική άσκηση, και τη μεταπτυ-
χιακή διπλωματική εργασία.
Το Π.Μ.Σ. περιλαμβάνει υποχρεωτικά μαθήματα (Υ),
Εργαστήρια (Πρακτική άσκηση) και εκπόνηση ΜΔΕ,
απαιτεί δε τη συμπλήρωση 120 πιστωτικών μονάδων
(ECTS), όπως φαίνεται στον πίνακα που ακολουθεί.
Η γλώσσα διδασκαλίας είναι η Ελληνική. Η γλώσσα
συγγραφής της μεταπτυχιακής εργασίας είναι η Ελληνική
ή Αγγλική.
Η διδασκαλία των μαθημάτων γίνεται διά ζώσης ή εξ
αποστάσεως, σύμφωνα με την κείμενη νομοθεσία και
όσα ορίζονται στο άρθρο 7 του παρόντος κανονισμού.
Το ενδεικτικό πρόγραμμα μαθημάτων ανά εξάμηνο
διαμορφώνεται ως εξής:
Α’ Εξάμηνο
α/α
Κωδικός
Μαθήματος
Μάθημα
Πιστωτικές
μονάδες
(ECTS)
MA01
Ανεπάρκειες
οργάνων
και συστημάτων
MA02
Λοιμώξεις και σήψη
ΜΑ03
Τραύμα και
επείγουσα ιατρική
Σύνολο
Β’ Εξάμηνο
α/α
Κωδικός
Μαθήματος
Μάθημα
Πιστωτικές
μονάδες
(ECTS)
MΒ01
Μηχανική αναπνοή: Επεμβατι-
κός - μη επεμβατικός μηχανικός
αερισμός
MΒ02
Αρχές
αποκατάστασης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
ΜΒ03
Φυσικοθεραπεία
Σύνολο
Γ’ Εξάμηνο
α/α
Κωδικός
Μαθήματος
Μάθημα
Πιστωτικές
μονάδες
(ECTS)
MΓ01
Αποκατάστασηκαι
Ψυχο-κοινωνική
διαχείριση
MΓ02
Πληροφορική και
Οργάνωση
ΜΓ03
Μεθοδολογία της
Έρευνας
Σύνολο
Δ’ Εξάμηνο
α/α
Κωδικός
Μαθήματος
Μάθημα
Πιστωτικές
μονάδες
(ECTS)
MΔ01
Εργαστήρια - Πρακτική άσκηση
MΔ02
Συγγραφή Μεταπτυχιακής Διπλω-
ματικής Εργασίας
Σύνολο
Η κατανομή των μαθημάτων ανά εξάμηνο γίνεται με
απόφαση της Συνέλευσης, σύμφωνα με τις ανάγκες του
προγράμματος και τη διαθεσιμότητα των διδασκόντων
και μπορεί να αποκλίνει από τον ανωτέρω ενδεικτικό
πίνακα.
Κάθε Μεταπτυχιακός Φοιτητής (ΜΦ) είναι υποχρεωμένος να εκπονήσει ΜΔΕ. Το θέμα της ΜΔΕ επιλέγεται κατά
τη διάρκεια του 3ου εξαμήνου σπουδών από το ΜΦ σε
συνεργασία με τον Σύμβουλο και τον Επιβλέποντα Καθηγητή. Ο Επιβλέπων Καθηγητής είναι υπεύθυνος για την
παρακολούθηση του έργου του ΜΦ και μαζί με τα άλλα
μέλη της Τριμελούς Εξεταστικής Επιτροπής εγκρίνουν
τη ΜΔΕ, την οποία ο υποψήφιος υποστηρίζει δημόσια.
Λεπτομερής Οδηγός Εκπόνησης ΜΔΕ είναι αναρτημένος
στο διαδικτυακό τόπο του Π.Μ.Σ.
Για κάθε μεταπτυχιακό φοιτητή ή φοιτήτρια, ορίζεται
από τη Συνέλευση ύστερα από εισήγηση της Συντονιστικής Επιτροπής ένας διδάσκων του Π.Μ.Σ. ως σύμβουλος
και ένας ως επιβλέπων. Ο σύμβουλος έχει την ευθύνη της
παρακολούθησης και του ελέγχου της γενικής πορείας
των σπουδών του μεταπτυχιακού φοιτητή ή της φοιτήτριας. Ο σύμβουλος συναντά ατομικά το/τη φοιτητή/
τρια τουλάχιστον μία φορά ανά ακαδημαϊκό εξάμηνο
(διά ζώσης ή μέσω τηλεδιάσκεψης), συμβουλεύει και
υποστηρίζει σε θέματα φοίτησης, μαθημάτων, επιλογών
και προοπτικών.
Ακαδημαϊκός Σύμβουλος Καθηγητής (ΣΚ)
Την πορεία κάθε μεταπτυχιακού φοιτητή παρακολουθεί ένας Σύμβουλος Καθηγητής (ΣΚ). Για κάθε ΜΦ ορίζε-
ται από την ΣΕ του Π.Μ.Σ., ένας ΣΚ μέσα από το σύνολο
των διδασκόντων στο Π.Μ.Σ. Ο σύμβουλος καθηγητής
παρακολουθεί την πορεία του φοιτητή, συμβουλεύει το
ΜΦ σε ακαδημαϊκά, οργανωτικά ή διοικητικά θέματα και
εισηγείται σε ζητήματα που αφορούν στο συγκεκριμένο
ΜΦ. Ο ορισμός του ΣΚ γίνεται μετά την εγγραφή του ΜΦ
στο Π.Μ.Σ.
Επιβλέπων Καθηγητής Μεταπτυχιακής Διπλωματικής
Εργασίας
Ο επιβλέπων καθηγητής έχει την επιστημονική ευθύνη για την εκπόνηση της Μεταπτυχιακής Διπλωματικής
Εργασίας και ορίζεται από τη Συντονιστική Επιτροπή κατόπιν αιτήσεως του υποψηφίου, στην οποία αναγράφεται
ο προτεινόμενος τίτλος της διπλωματικής εργασίας, ο
προτεινόμενος επιβλέπων και η περίληψη της προτεινόμενης εργασίας.
Δικαίωμα επίβλεψης διπλωματικών εργασιών έχουν
οι διδάσκοντες όπως καθορίζεται στον κανονισμό. Για
την εξέταση της Μεταπτυχιακής Διπλωματικής Εργασίας συγκροτείται από τη Συντονιστική Επιτροπή του
Π.Μ.Σ. τριμελής επιτροπή, στην οποία συμμετέχουν ο
επιβλέπων και δύο (2) τουλάχιστον άλλα μέλη ΔΕΠ. Τα
μέλη της επιτροπής πρέπει να έχουν την ίδια ή συναφή
επιστημονική ειδικότητα με το γνωστικό αντικείμενο
του Προγράμματος.
ΠΕΡΙΓΡΑΦΗ ΜΑΘΗΜΑΤΩΝ
Ανεπάρκειες οργάνων και συστημάτων
Τύπος του μαθήματος: Υποχρεωτικό θεωρητικό μάθημα με διαλέξεις και εργασίες φοιτητών
Αντικειμενικοί στόχοι του μαθήματος (επιδιωκόμενα
μαθησιακά αποτελέσματα):
Να δώσει τη δυνατότητα στον φοιτητή:
- Γνώση των βασικών εννοιών που αφορούν στις ανεπάρκειες οργάνων και συστημάτων
- Να κατανοήσει τις βασικές αρχές παθοφυσιολογίας
που διέπουν τις ανεπάρκειες του αναπνευστικού, κυκλοφορικού, νεφραγγειακού, νευρολογικού, αιμοποιητικού
συστήματος
- Να κατανοήσει τις διαφοροποιήσεις μεταξύ των ανεπαρκειών του αναπνευστικού, κυκλοφορικού, νεφραγ-
γειακού, νευρολογικού, αιμοποιητικού συστήματος
- Να γνωρίζουν ποια είναι τα βασικά κλινικά σημεία
που δηλώνουν ανεπάρκειες οργάνων και συστημάτων
- Να είναι σε θέση να κατανοούν βασικές διαγνωστικές
τεχνικές που
- αφορούν στις ανεπάρκειες οργάνων και συστημάτων
- Να είναι σε θέση να κατανοεί τις βασικής έννοιες της
πολυοργανικής ανεπάρκειας.
Λοιμώξεις και σήψη
Τύπος του μαθήματος: Υποχρεωτικό θεωρητικό μάθημα με διαλέξεις και εργασίες φοιτητών
Αντικειμενικοί στόχοι του μαθήματος (επιδιωκόμενα
μαθησιακά αποτελέσματα): Να δώσει την ευκαιρία στον
φοιτητή να εντρυφήσει περαιτέρω στην κλινική εικόνα
των συχνών λοιμώξεων των βαρέως πασχόντων, στην
αξιολόγηση της βαρύτητά τους, στο βιολογικό υπόβαθρο της μικροβιολογίας των λοιμώξεων και στις βασικές
αρχές της αντιμετώπισής τους.
Τραύμα και επείγουσα Ιατρική
Τύπος του μαθήματος: Υποχρεωτικό θεωρητικό μάΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
θημα με διαλέξεις και εργασίες φοιτητών Αντικειμενικοί
στόχοι του μαθήματος
Σκοπός του μαθήματος είναι δώσει τη δυνατότητα
στον φοιτητή να γνωρίσει:
- Τα συχνότερα αίτια τραύματος που μπορεί να σχετίζονται με τον βαρέως πάσχοντα
- Τα συχνότερα αίτια που χρήζουν επείγουσας αντιμετώπισης και μπορεί να σχετίζονται με τον βαρέως
πάσχοντα
- Τις βασικές αρχές αντιμετώπισης τραύματος και επειγουσών καταστάσεων που μπορεί να σχετίζονται με τον
βαρέως πάσχοντα
- Βασική νοσηλευτική φροντίδα τραύματος και επειγουσών καταστάσεων που μπορεί να σχετίζονται με τον
βαρέως πάσχοντα
- Eπιδιωκόμενα μαθησιακά αποτελέσματα:
Ολοκληρώνοντας την εκπαίδευση ο φοιτητής θα μπορεί να:
- Αναλύσει κριτικά τις βασικές αρχές αντιμετώπισης
του μείζονος τραύματος
- Περιγράψει τα αποτελέσματα του μείζονος τραύματος στους ασθενείς συμπεριλαμβανομένων και των
ακραίων ηλικιών
- Κατανοεί τις αρχές συνεργασίας διαφορετικών ειδικοτήτων στην αντιμετώπιση του τραύματος
Μηχανική αναπνοή: Επεμβατικός-μη επεμβατικός αερισμός
Τύπος του μαθήματος: Υποχρεωτικό θεωρητικό μάθημα με διαλέξεις και εργασίες φοιτητών Αντικειμενι-
κοί στόχοι του μαθήματος (επιδιωκόμενα μαθησιακά
αποτελέσματα):
- Να εισάγει τους φοιτητές στις βασικές αρχές του μηχανικού αερισμού
- Να βοηθήσει τους φοιτητές να κατανοήσουν τα κριτήρια χρήσης του μηχανικού αερισμού
- Να βοηθήσει τους φοιτητές να κατανοήσουν τα συχνότερα αίτια που μπορεί να οδηγήσουν σε καταστάσεις
που απαιτούν χρόνια χρήση μηχανικού αερισμού
- Να εισάγει στους φοιτητές στις έννοιες του απογαλακτισμού από το μηχανικό αερισμό
- Να βοηθήσει τους φοιτητές να κατανοήσουν συχνά
προβλήματα που σχετίζονται με τη χρήση μηχανικού
αερισμού σε οξεία και χρόνια βάση.
Αρχές αποκατάστασης βαρέως πάσχοντα
Τύπος του μαθήματος: Υποχρεωτικό θεωρητικό μάθημα με διαλέξεις και εργασίες φοιτητών Αντικειμενι-
κοί στόχοι του μαθήματος (επιδιωκόμενα μαθησιακά
αποτελέσματα):
Στόχος του μαθήματος είναι να εισάγει τους φοιτητές
στις βασικές αρχές της αποκατάστασης του βαρέως πάσχοντα με τη γνώση και τη χρήση υπηρεσιών Αποκατά-
στασης και το συντονισμό του ανθρώπινου δυναμικού
και των διαφόρων ειδικοτήτων που ασχολούνται με τη
φροντίδα του βαρέως πάσχοντα και την αποκατάστασή
του.
Να δώσει τη δυνατότητα στον φοιτητή:
- Να αποκτήσει γνώση των βασικών εννοιών που αφορούν στην Αποκατάσταση, την ανικανότητα και την ανα-
πηρία και στη λειτουργικότητα.
- Να κατανοήσει τις βασικές αρχές παθοφυσιολογίας
που διέπουν τις παθήσεις που οδηγούν σε απώλεια της
λειτουργικότητας και αναπηρία.
- Να γνωρίζουν ποιες είναι οι επιπλοκές και να αναγνωρίζουν τα κλινικά σημεία που προδιαθέτουν σε δη-
λώνουν ανεπάρκειες οργάνων και συστημάτων.
- Να είναι σε θέση να κατανοούν βασικές αρχές του
προγράμματος Αποκατάστασης και την θέση στόχων
τόσο βραχυπρόθεμων όσο και μακροπρόθεσμων.
- Να είναι σε θέση να κατανοεί τις βασικής έννοιες
πρόληψης των επιπλοκών στον βαρέως πάσχοντα
ασθενή.
- Να κατανοήσει τις ανεπάρκειες των συστημάτων του
βαρέως πάσχοντα με προϋπάρχουσα αναπηρία όπως
το καρδιαγγειακό, το μυοσκελετικό και το νευρικό σύστημα, κ.ά.
Φυσικοθεραπεία
Τύπος του μαθήματος: Υποχρεωτικό θεωρητικό μάθημα με διαλέξεις και εργασίες φοιτητών Αντικειμενι-
κοί στόχοι του μαθήματος (επιδιωκόμενα μαθησιακά
αποτελέσματα):
- Στόχος του μαθήματος είναι να εισάγει τους φοιτητές
στις επιπλοκές που μπορούν να συμβούν στον βαρέως
πάσχοντα ασθενή και την πρόληψη τους και τις βασικές
έννοιες και τρόπους αντιμετώπισης των μεμονωμένων
επιπλοκών όταν εμφανιστούν.
- Οι φοιτητές θα κατανοήσουν τις βασικές αρχές φυσικοθεραπείας ανά σύστημα των συστημάτων και επι-
πλοκή και το ρόλο στην πρόληψή τους.
Αποκατάσταση και Ψυχο-κοινωνική διαχείριση
Τύπος του μαθήματος: Υποχρεωτικό θεωρητικό μάθημα με διαλέξεις και εργασίες φοιτητών Αντικειμενι-
κοί στόχοι του μαθήματος (επιδιωκόμενα μαθησιακά
αποτελέσματα):
Στόχος του μαθήματος είναι να εισάγει τους φοιτητές
στις βασικές αρχές της Διεθνούς Ταξινόμησης της λειτουργικότητας (ICF), στις αρχές της νευροπλαστικότη-
τας. Οι φοιτητές θα κατανοήσουν τις βασικές ανώτερες
εγκεφαλικές λειτουργίες, και τις διαταραχές λόγου και
κατάποσης καθώς και ειδικότερα θέματα που αφορούν
ή επιδρούν στην ψυχοκοινωνική αποκατάστασης.
Πληροφορική και Οργάνωση
Τύπος του μαθήματος: Υποχρεωτικό θεωρητικό μάθημα με διαλέξεις και ομαδικές εργασίες Αντικειμενικοί
στόχοι του μαθήματος (επιδιωκόμενα μαθησιακά αποτελέσματα):
Στόχος του μαθήματος είναι να εισάγει τους φοιτητές
στις βασικές αρχές της πληροφορικής που σχετίζονται
με τη χρήση υπηρεσιών στον βαρέως πάσχοντα και το
συντονισμό του ανθρώπινου δυναμικού και των διαφόρων ειδικοτήτων που ασχολούνται με τη φροντίδα του
βαρέως πάσχοντα και την αποκατάστασή του. Οι φοιτητές θα κατανοήσουν τις βασικές αρχές συστημάτων
πληροφορικής που είναι χρήσιμα για τους επαγγελματίες
υγείας, προγράμματα επεξεργασίας κειμένου, αρχειοθέτησης, παρουσίαση δεδομένων. Οι φοιτητές θα βοηθη-
θούν να κατανοήσουν τη βασικές έννοιες που διέπουν
τη λειτουργία τεχνικών μέσω υποστήριξης των βαρέως
πασχόντων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
Μεθοδολογία της Έρευνας
Τύπος του μαθήματος: Υποχρεωτικό θεωρητικό μάθημα με διαλέξεις και ομαδικές εργασίες φοιτητών
Αντικειμενικοί στόχοι του μαθήματος (επιδιωκόμενα
μαθησιακά αποτελέσματα):
- Σκοποί της Βιοϊατρικής Έρευνας.
- Έννοιες που σχετίζονται με την Ιατρική Βασιζόμενη
σε Ενδείξεις.
- Χρησιμότητα της ΙΒΕ σε διάφορους επαγγελματικούς
χώρους υγείας.
- Βήματα διεξαγωγής μιας επιστημονικής έρευνας.
- Είδη των ιατρικών άρθρων και να εμβαθύνει στο είδος της βιβλιογραφικής ανασκόπησης.
- Διαδικασία αποστολής, κρίσης και δημοσίευσης ενός
επιστημονικού άρθρου.
- Δομή και επιστημονική προσέγγιση που απαιτείται
για τη συγγραφή μιας βιβλιογραφικής ανασκόπησης.
- Τεχνικές αναζήτησης βιβλιογραφίας βάση του ερωτήματος που θα διερευνηθεί.
- Τρόπος αξιολόγησης και κριτικής ανάλυσης των επιστημονικών δημοσιεύσεων.
- Διαδικασία συγγραφής μιας βιβλιογραφικής εργασίας
με συγκεκριμένους περιορισμούς στον αριθμό των λέξεων και στον αριθμό των βιβλιογραφικών αναφορών
και να εξοικειωθεί με τις οδηγίες συγγραφής των επιστημονικών περιοδικών.
- Τρόπος που μια επιστημονική εργασία παρουσιάζεται
σαν προφορική ανακοίνωση και να εξοικειωθεί με τους
χρονικούς περιορισμούς που τη συνοδεύουν.
- Τρόπος που μια επιστημονική εργασία παρουσιάζεται
σαν αναρτημένη ανακοίνωση και να εξοικειωθεί με τους
χρονικούς περιορισμούς που τη συνοδεύουν.
- Επιστημονική ομιλία σε μη ειδικό κοινό.
- Διαδικασία δόμησης ενός ερευνητικού πρωτοκόλλου.
Εργαστήρια - Πρακτική άσκηση
Τύπος του μαθήματος: Υποχρεωτικό
Αντικειμενικοί στόχοι του μαθήματος (επιδιωκόμενα
μαθησιακά αποτελέσματα): Να δώσει τη δυνατότητα
στον φοιτητή να εφαρμόσει στην πράξη τις αποκτηθείσες γνώσεις.
Να προετοιμάσει το φοιτητή ώστε με την ολοκλήρωση
των σπουδών να λειτουργεί ανεξάρτητα και υπεύθυνα.
Μεταπτυχιακή Διπλωματική Εργασία
Τύπος του μαθήματος: Υποχρεωτικό
Αντικειμενικοί στόχοι του μαθήματος (επιδιωκόμενα
μαθησιακά αποτελέσματα):
Σκοπός της Μεταπτυχιακής Διπλωματικής Εργασίας
(ΜΔΕ) είναι η εξοικείωση των φοιτητών με την επιστημονική μέθοδο για την μελέτη φαινομένων στην Διαχείριση
και Αποκατάσταση Βαρέως Πάσχοντα σε βαθμό εμβάθυνσης και εξειδίκευσης αντίστοιχο με μεταπτυχιακό
επίπεδο σπουδών. Η ΜΔΕ περιλαμβάνει οπωσδήποτε
τη διεξαγωγή έρευνας, δηλαδή τη μελέτη ερευνητικού
ερωτήματος με την εφαρμογή της κατάλληλης μεθόδου
και με τη συλλογή δεδομένων, τα οποία θα προέλθουν
από τη χρήση κατάλληλων εργαλείων ή ανάλογων
τεχνικών. Η εκπόνηση ΜΔΕ καταλήγει στη συγγραφή
κειμένου.
ΑΡΘΡΟ 7
ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ
Σύγχρονη εξ αποστάσεως εκπαίδευση.
Η οργάνωση της εκπαιδευτικής διαδικασίας του Π.Μ.Σ.
δύναται να πραγματοποιείται και με τη χρήση μεθόδων
σύγχρονης εξ αποστάσεως εκπαίδευσης. Η οργάνωση
μαθημάτων και λοιπών εκπαιδευτικών δραστηριοτήτων με τη χρήση μεθόδων εξ αποστάσεως εκπαίδευσης
αφορά σε μαθήματα και εκπαιδευτικές δραστηριότητες
που από τη φύση τους δύνανται να υποστηριχτούν με
τη χρήση μεθόδων εξ αποστάσεως εκπαίδευσης και
δεν εμπεριέχουν πρακτική, εργαστηριακή ή κλινική
εξάσκηση των φοιτητών/τριών, που για τη διεξαγωγή
τους απαιτείται η συμμετοχή των φοιτητών/τριών με
φυσική παρουσία.
Η υποστήριξη του Εκπαιδευτικού προσωπικού και των
φοιτητών σε θέματα σχετικά με το σύστημα τηλεκπαίδευσης γίνεται σε πρώτο επίπεδο (Τμήματος) από τον
Υπεύθυνο Τμήματος και σε δεύτερο επίπεδο (Ιδρύματος)
από την Μονάδα Ψηφιακής Διακυβέρνησης του Πανεπιστημίου Θεσσαλίας.
Ασύγχρονη εξ αποστάσεως εκπαίδευση.
Η εκπαιδευτική διαδικασία δύναται να πραγματοποιείται με τη χρήση μεθόδων ασύγχρονης εξ αποστάσεως
εκπαίδευσης, οι οποίες δεν υπερβαίνουν το είκοσι πέντε
τοις εκατό (25%) των πιστωτικών μονάδων του Π.Μ.Σ.
Το Π.Θ. διαθέτει ηλεκτρονική πλατφόρμα στην οποία
δύναται να αναρτάται εκπαιδευτικό υλικό ανά μάθημα
(σημειώσεις, παρουσιάσεις, ασκήσεις). Η ηλεκτρονική
πλατφόρμα είναι προσβάσιμη και σε άτομα με αναπηρία.
ΑΡΘΡΟ 8
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ
ΜΕΤΑΠΤΥΧΙΑΚΩΝ ΦΟΙΤΗΤΩΝ
Ο κάθε κύκλος (διάρκεια) του Π.Μ.Σ. που οδηγεί σε
Δίπλωμα Μεταπτυχιακών Σπουδών (ΔΜΣ) είναι τέσσερα
(4) εξάμηνα. Το κάθε εξάμηνο περιλαμβάνει δεκατρείς
(13) εβδομάδες διδασκαλίας και δύο εβδομάδες για τη
γραπτή εξέταση ή για την υποβολή και εξέταση των επιστημονικών εργασιών. Η Μεταπτυχιακή Διπλωματική
Εργασία υποβάλλεται έως το τέλος του μηνός Μαΐου ή
Σεπτεμβρίου αναλόγως την περίοδο ορκωμοσίας στην
οποία θα συμμετέχει ο Μεταπτυχιακός Φοιτητής (ΜΦ).
Σε περίπτωση κωλύματος διεξαγωγής μαθήματος προβλέπεται η αναπλήρωσή του. Η ημερομηνία και οι ώρες
αναπλήρωσης αναρτώνται στην ιστοσελίδα του Π.Μ.Σ.
Η παρακολούθηση των μαθημάτων είναι υποχρεωτική.
Το ανώτερο όριο των επιτρεπόμενων απουσιών για κάθε
μάθημα ορίζεται στο 30%.
Η δήλωση των μαθημάτων παρακολούθησης είναι
υποχρεωτική για κάθε εξάμηνο. Παραβίαση της προθεσμίας εγγραφής ισοδυναμεί με απώλεια της δυνατότη-
τας παρακολούθησης του τρέχοντος εξαμήνου. Σε αυτή
την περίπτωση, για τη συνέχιση της φοίτησης απαιτείται
απόφαση της Συνέλευσης Τμήματος, ύστερα από πρόταση της ΣΕ.
Η αξιολόγηση των μεταπτυχιακών φοιτητών/τριών
πραγματοποιείται στο τέλος κάθε εξαμήνου με γραπτές
εξετάσεις ή με εκπόνηση εργασιών ή με συνδυασμό των
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
παραπάνω. Ο τρόπος αξιολόγησης και η βαθμολόγηση
σε κάθε μάθημα είναι αποκλειστική αρμοδιότητα του διδάσκοντος, γίνεται σε πλήρη ανεξαρτησία από τα άλλα
μαθήματα και αποτελεί παράγωγο της αντικειμενικής
εκτίμησης της απόδοσης του φοιτητή ή φοιτήτριας στο
συγκεκριμένο μάθημα (εργασίες, εξετάσεις κ.λπ.). Τα κριτήρια αξιολόγησης είναι σαφώς προσδιορισμένα και ανα-
γράφονται στο ενημερωτικό έντυπο του κάθε μαθήματος.
Η εξέταση κάθε μαθήματος μπορεί να γίνει προφορικά, γραπτά, με εκπόνηση εργασιών ή με όποιο άλλο
τρόπο καθορίσει ο Υπεύθυνος Καθηγητής. Οι εξετάσεις
πραγματοποιούνται δύο φορές το χρόνο, στο τέλος κάθε
εξαμήνου σύμφωνα με το ισχύον ακαδημαϊκό ημερολόγιο του Τμήματος Ιατρικής. Σε εξαιρετικές περιπτώσεις
η ΣΕ μπορεί να τροποποιήσει ή να μεταθέσει το χρόνο
εξετάσεων ή να ορίσει και τρίτη εξεταστική περίοδο κατά
το πρώτο δεκαπενθήμερο του Σεπτεμβρίου του επόμενου ακαδημαϊκού έτους.
Η βαθμολογία των ΜΦ, που έχουν αξιολογηθεί με
επιτυχία, έχει ως ελάχιστο βαθμό το 5,0 και άριστα το
10 και κατατίθεται στη Γραμματεία των μεταπτυχιακών
σπουδών του Τμήματος από τον Υπεύθυνο Καθηγητή.
Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Στην περίπτωση
αποτυχίας κατά την επαναληπτική εξεταστική περίοδο
ο Φοιτητής μπορεί να εξεταστεί εκ νέου στα μαθήματα
στην αντίστοιχη εξεταστική περίοδο (εαρινή, χειμερινή).
Ο μέγιστος αριθμός επανεξέτασης του φοιτητή σε ένα
μάθημα είναι μέχρι τρεις (3) φορές. Αν τυχόν αποτύχει
να λάβει προβιβάσιμο βαθμό στις τρεις (3) εξεταστικές
περιόδους, η Συντονιστική Επιτροπή συσκέπτεται και
αποφασίζει την εν λόγω διαδικασία που θα ακολουθηθεί.
Η βαθμολογική κλίμακα ορίζεται από το μηδέν έως
το δέκα: Άριστα (8,5 έως 10), Λίαν Καλώς (6,5 έως 8,5 μη
συμπεριλαμβανομένου) και Καλώς (5 έως 6,5 μη συμπεριλαμβανομένου).
Τα αποτελέσματα των εξετάσεων ανακοινώνονται από
τον διδάσκοντα και αποστέλλονται στη Γραμματεία του
Π.Μ.Σ. μέσα σε δύο εβδομάδες το αργότερο από την
εξέταση του μαθήματος.
Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
Στις περιπτώσεις ασθένειας ή ανάρρωσης από βαριά
ασθένεια συνιστάται ο διδάσκων να διευκολύνει, με
όποιον τρόπο θεωρεί ο ίδιος πρόσφορο, τον φοιτητή
(π.χ. προφορική εξ αποστάσεως εξέταση). Κατά τις προφορικές εξετάσεις ο διδάσκων εξασφαλίζει ότι δεν θα
παρευρίσκεται μόνος του με τον εξεταζόμενο φοιτητή.
Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
Για την απόκτηση Διπλώματος Μεταπτυχιακών Σπουδών απαιτούνται 120 πιστωτικές μονάδες (ECTS), οι οποί-
ες αποκτούνται μετά από: α) την επιτυχή παρακολούθηση και εξέταση εννέα (9) υποχρεωτικών μαθημάτων β)
ολοκλήρωση της πρακτικής άσκησης και γ) την εκπόνηση και επιτυχή εξέταση πρωτότυπης Διπλωματικής
Εργασίας.
Ο βαθμός του Διπλώματος Μεταπτυχιακών Σπουδών
(Δ.Μ.Σ.) προκύπτει από τον παρακάτω τύπο:
ΒαθμόςΔΜΣ= [(ΒαθμόςMX1*ΕCTSMX1) + (ΒαθμόςMX2*ECTSMX2) + ..(ΒαθμόςMXν*ΕCTSΜΧν) + (Βαθ-
μόςΠΑ*ECTSΠΑ) + (ΒαθμόςΜ.Δ.Ε.*ECTSM.Δ.Ε.)]/120,
όπου Βαθμός ΜΧ1 = Βαθμός Πρώτου Μαθήματος του
Χ εξαμήνου κ.ο.κ., ΕCTSMX1= Αριθμός ECTS στο μάθημα
Χ1 κοκ., ΠΑ=πρακτική άσκηση, Μ.Δ.Ε = Μεταπτυχιακή
Διπλωματική Εργασία.
ΑΡΘΡΟ 9
ΕΚΠΟΝΗΣΗ ΜΕΤΑΠΤΥΧΙΑΚΗΣ
ΔΙΠΛΩΜΑΤΙΚΗΣ ΕΡΓΑΣΙΑΣ.
Ο/Η κάθε φοιτητής/τρια εκπονεί στο τέταρτο (4ο) εξάμηνο τη διπλωματική εργασία, σύμφωνα με τις οδηγίες
συγγραφής που είναι αναρτημένες στην ιστοσελίδα του
Π.Μ.Σ. Η ΜΔΕ έχει σαφώς ερευνητικό χαρακτήρα, αφορά
σύγχρονα θέματα της επιστήμης και το περιεχόμενό της
είναι συμβατό με την αποστολή του Π.Μ.Σ.
Ο/Η μεταπτυχιακός/ή φοιτητής/τρια υποβάλλει αίτηση,
στην οποία αναγράφεται ο προτεινόμενος τίτλος της διπλωματικής εργασίας, ο/η προτεινόμενος/η επιβλέπων/
ουσα και επισυνάπτεται περίληψη της προτεινόμενης
εργασίας στη Γραμματεία του Π.Μ.Σ. Η γλώσσα συγγραφής της μεταπτυχιακής διπλωματικής εργασίας είναι η
Ελληνική ή Αγγλική. Ο/Η επιβλέπων/ουσα και τα μέλη
της τριμελούς εξεταστικής επιτροπής ορίζονται με απόφαση της Συνέλευσης του Τμήματος Ιατρικής μετά από
σχετική εισήγηση της Συντονιστικής Επιτροπής, από τις
ακόλουθες κατηγορίες διδασκόντων του Π.Μ.Σ. υπό την
προϋπόθεση ότι είναι κάτοχοι διδακτορικού διπλώματος:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Ο ανώτατος αριθμός των διπλωματικών εργασιών που
μπορεί να αναλαμβάνει προς επίβλεψη κάθε διδάσκων
ορίζεται σε οκτώ (8) ετησίως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
Σε εξαιρετικές περιπτώσεις, αν υφίσταται αντικειμενική αδυναμία ή σπουδαίος λόγος (ασθένεια, απουσία
στο εξωτερικό κ.λπ.), είναι δυνατή η αντικατάσταση
του επιβλέποντα ή μέλους της Τριμελούς Εξεταστικής
Επιτροπής μετά από απόφαση του Δ/ντή του Π.Μ.Σ. και
σύμφωνη γνώμη της Σ.Ε..
Οι διδάσκοντες που έχουν το δικαίωμα επίβλεψης
διπλωματικών εργασιών, σύμφωνα με την κείμενη νομοθεσία, ενημερώνουν εγγράφως τη Γραμματεία του
Π.Μ.Σ. για τα θέματα των διπλωματικών εργασιών που
προτείνουν.
Για να εγκριθεί η εργασία ο/η φοιτητής/τρια πρέπει
να την υποστηρίζει δημόσια ενώπιον της τριμελούς εξεταστικής επιτροπής (1 επιβλέπων και 2 μέλη ΔΕΠ), σε
ημερομηνία και τόπο που ορίζεται από τη Συνέλευση
του Τμήματος, κατόπιν εισήγησης του Δ/ντή του Π.Μ.Σ.
Η εργασία βαθμολογείται από τα μέλη της τριμελούς
επιτροπής αμέσως μετά την υποστήριξή της. Για την
έγκριση απαιτείται η σύμφωνη γνώμη των δύο τρίτων
(2/3) των μελών της Επιτροπής.
Η διαδικασία για την υποβολή της διπλωματικής εργασίας προς εξέταση είναι η εξής:
- Γραπτή αίτηση του ΜΦ που περιλαμβάνει τον προτεινόμενο επιβλέπων και την περίληψη (Ερευνητικό Πρω-
τόκολλο) της προτεινόμενης εργασίας.
- Ορισμός επιβλέποντος και Τριμελούς Εξεταστικής
Επιτροπής
- Ορισμός Δημόσιας Παρουσίασης και εξέτασης Μ.Δ.Ε.
- Ανάρτηση Μ.Δ.Ε.
Ο οδηγός εκπόνησης της διπλωματικής εργασίας περιγράφεται στο αντίστοιχο περίγραμμα μαθήματος και
αναλύεται σε ομαδική συμβουλευτική συνάντηση του
Διευθυντή του Π.Μ.Σ. με τους ΜΦ.
Οι μεταπτυχιακές διπλωματικές εργασίες, εφόσον
εγκριθούν από την τριμελή εξεταστική επιτροπή, κατατίθενται από τους υποψηφίους μεταπτυχιακούς φοιτη-
τές στη βιβλιοθήκη σε ένα (1) αντίτυπο σε ηλεκτρονική
μορφή και αναρτώνται υποχρεωτικά στο διαδικτυακό
τόπο του Ιδρυματικού Αποθετηρίου του Πανεπιστημίου
Θεσσαλίας http://ir.lib.uth.gr και στο διαδικτυακό τόπο
της οικείας Σχολής.
Όσον αφορά τα θέματα ελέγχου εμπιστευτικότητας,
σεβασμού προσωπικών δεδομένων και λοιπών κανόνων
ηθικής και δεοντολογίας των μεταπτυχιακών εργασιών
το Τμήμα Ιατρικής έχει συγκροτήσει Τριμελή υποεπιτροπή Ηθικής και Δεοντολογίας της Έρευνας.
Ως προς τη διαδικασία, οι ενδιαφερόμενοι υποβάλλουν: 1) αίτηση εξέτασης της πρότασης, 2) περιγραφή
της ερευνητικής πρότασης, 3) ερευνητικά πρωτόκολλα,
έντυπα συναίνεσης και λοιπά δικαιολογητικά, που κρίνονται ως αναγκαία με βάση τα επιστημονικά πεδία. Τα
υποδείγματα για τη σύνταξη των σχετικών εντύπων βρίσκονται στην ιστοσελίδα του Πανεπιστημίου Θεσσαλίας
στην ηλεκτρονική διεύθυνση:
https://www.uth.gr/panepistimio/thesmika/thematadeontologias
Μετά τον έλεγχο της πρότασης, η Επιτροπή του Τμήματος εκδίδει Βεβαίωση έγκρισης της πρότασης της
μεταπτυχιακής εργασίας. Στην περίπτωση που υπάρξει
απόρριψη της αίτησης ή διαφωνία μεταξύ των μελών
της Επιτροπής, θα διαβιβάζεται στην Επιτροπή Ηθικής
και Δεοντολογίας της Έρευνας του Πανεπιστημίου Θεσσαλίας. Οι Βεβαιώσεις έγκρισης θα αναρτώνται στο πλη-
ροφοριακό σύστημα της ΜΟΔΙΠ.
ΑΡΘΡΟ 10
ΠΝΕΥΜΑΤΙΚΑ ΔΙΚΑΙΩΜΑΤΑ ΚΑΙ ΛΟΓΟΚΛΟΠΗ.
Τα πνευματικά δικαιώματα των Μεταπτυχιακών Διπλωματικών Εργασιών ή τα πιθανά δικαιώματα ευρε-
σιτεχνίας ή εμπορικής εκμετάλλευσης των εργασιών
καθορίζονται με σχετικές αποφάσεις της Επιτροπής
Δεοντολογίας του Π.Θ.
Κάθε είδους λογοκλοπή στις εργασίες των μαθημάτων,
τις δημοσιεύσεις ή τη συγγραφή των Μεταπτυχιακών
Διπλωματικών Εργασιών, επινόηση ερευνητικών δεδομένων και αντιεπιστημονική συμπεριφορά γενικότερα
απαγορεύεται. Η Επιτροπή Δεοντολογίας είναι αρμόδια
να ενημερώνει σχετικά τους φοιτητές και φοιτήτριες των
Π.Μ.Σ. και να επιβάλλει ποινές, όπου αυτό είναι αναγκαίο.
Λεπτομερείς οδηγίες για το θέμα θα εκδίδονται από την
Επιτροπή Δεοντολογίας του Πανεπιστημίου.
Κατά τη συγγραφή των επιστημονικών του εργασιών
στο πλαίσιο των επιμέρους μαθημάτων καθώς και της
Μ.Δ.Ε. ο φοιτητής υποχρεούται να σέβεται τα πνευματικά
δικαιώματα των δημιουργών των πηγών που χρησιμοποιεί και να τηρεί αυστηρά τους ισχύοντες ακαδημαϊκούς
κανόνες για την αποφυγή της λογοκλοπής. Η λογοκλοπή
αποτελεί σοβαρό ακαδημαϊκό παράπτωμα.
Καμία μεταπτυχιακή εργασία δεν κατατίθεται για
υποστήριξη αν προηγουμένως δεν ελεγχθεί από την
ηλεκτρονική υπηρεσία πρόληψης λογοκλοπής της Κεντρικής Βιβλιοθήκης του Ιδρύματος.
ΑΡΘΡΟ 11
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ.
Οι μεταπτυχιακοί φοιτητές έχουν όλα τα δικαιώματα,
τις παροχές και τις διευκολύνσεις που προβλέπονται και
για τους φοιτητές του πρώτου κύκλου σπουδών πλην
του δικαιώματος παροχής δωρεάν διδακτικών συγγραμμάτων.
Το Ίδρυμα εξασφαλίζει διευκολύνσεις σε μεταπτυχιακούς φοιτητές με αναπηρία ή και ειδικές εκπαιδευτικές
ανάγκες.
Είναι δυνατή η διαγραφή φοιτητή/τριας από το Π.Μ.Σ.,
χωρίς την επιστροφή των τελών φοίτησης με απόφαση
της Συνέλευσης του Τμήματος μετά από σχετική πρόταση της Συντονιστικής Επιτροπής, εάν:
- Υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμ-
μα, σύμφωνα με τα όσα ορίζονται στον κανονισμό του
Προγράμματος,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
- δεν καταβάλλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι οι μεταπτυχιακοί φοιτητές.
Σε περίπτωση διαγραφής φοιτητή/τριας, μπορεί να
χορηγηθεί, κατόπιν αίτησής του, βεβαίωση για τα μαθήματα στα οποία έχει εξεταστεί επιτυχώς.
Στο τέλος κάθε εξαμήνου πραγματοποιείται αξιολόγηση των μαθημάτων και των διδασκόντων από τους
μεταπτυχιακούς φοιτητές/τριες (άρθρο 18).
Για τη συμμετοχή τους στο Π.Μ.Σ. οι μεταπτυχιακοί
φοιτητές/τριες καταβάλλουν τέλη φοίτησης 3.000€ για
το σύνολο της παρακολούθησης του Π.Μ.Σ., τα οποία θα
καταβάλλονται τμηματικά ως εξής:
Τα τέλη φοίτησης ανέρχονται στο ποσό των εφτακοσίων πενήντα (750) ευρώ, για κάθε εξάμηνο σπουδών. Η
διαδικασία καταβολής των τελών φοίτησης για το Π.Μ.Σ.
γίνεται μέσω του Ειδικού Λογαριασμού Κονδυλίων Έρευνας του Τμήματος Ιατρικής του Πανεπιστημίου Θεσσα-
λίας. Τα τέλη φοίτησης χρησιμοποιούνται από το Τμήμα
για τις πάσης φύσης δαπάνες που απαιτούνται για την
εκπαίδευση των Μεταπτυχιακών Φοιτητών και γενικά
για τη λειτουργία του Π.Μ.Σ.
Τα τέλη φοίτησης καταβάλλονται σε δύο ισόποσες
δόσεις τον Σεπτέμβριο και τον Φεβρουάριο του κάθε
ακαδημαϊκού έτους. Είναι δυνατόν να καταβληθούν σε
περισσότερες δόσεις ύστερα από αίτηση του μεταπτυχιακού φοιτητή και σύμφωνη γνώμη της ΣΕ.
ΑΡΘΡΟ 12
ΑΠΑΛΛΑΓΗ ΑΠΟ ΤΕΛΗ ΦΟΙΤΗΣΗΣ
Απαλλάσσονται από τα τέλη φοίτησης οι εγγεγραμμένοι φοιτητές/τριες Προγράμματος Μεταπτυχιακών
Σπουδών (Π.Μ.Σ.) «Διαχείριση και Αποκατάσταση Βαρέως Πάσχοντα» που πληρούν τα οικονομικά ή κοινω-
νικά κριτήρια και τις προϋποθέσεις αριστείας κατά τον
πρώτο κύκλο σπουδών, σύμφωνα με την ισχύουσα νομοθεσία. Η δυνατότητα απαλλαγής από την υποχρέωση
καταβολής τελών φοίτησης παρέχεται αποκλειστικά για
τη φοίτηση σε ένα (1) Π.Μ.Σ. που οργανώνεται από Α.Ε.Ι.
της ημεδαπής. Ο συνολικός αριθμός των φοιτητών που
φοιτούν δωρεάν δεν δύναται να υπερβαίνει τον αριθμό
που αντιστοιχεί στο τριάντα τοις εκατό (30%) του συνόλου των εγγεγραμμένων φοιτητών ανά ακαδημαϊκό
έτος. Η υποβολή των αιτήσεων για απαλλαγή από τα τέλη
φοίτησης πραγματοποιείται μετά την ολοκλήρωση της
διαδικασίας εισδοχής των φοιτητών/τριών στο Π.Μ.Σ
και σε χρονικό διάστημα που θα ορίσει το ίδιο το Π.Μ.Σ.
Δεν δικαιούνται απαλλαγή από τέλη όσοι λαμβάνουν
υποτροφία από άλλη πηγή, ούτε οι πολίτες χωρών εκτός
Ε.Ε.
Η εξέταση των κριτηρίων περί απαλλαγής από τέλη
φοίτησης γίνεται από τη Συνέλευση και εκδίδεται αιτιολογημένη απόφαση για την αποδοχή ή την απόρριψη
της αίτησης.
Εφόσον η ισχύουσα νομοθεσία θέτει ηλικιακό κριτήριο, συνιστάται, για λόγους χρηστής διοίκησης και ίσης
μεταχείρισης, ως ημερομηνία γέννησης των φοιτητών/
τριών να θεωρείται η 31η Δεκεμβρίου του έτους γέννησης.
ΑΡΘΡΟ 13
ΥΠΟΤΡΟΦΙΕΣ
Προβλέπεται η χορήγηση υποτροφιών αριστείας στου
μεταπτυχιακούς φοιτητές με τελικό βαθμό >8.5 και εφόσον η Μ.Δ.Ε. ή μέρος της, έχει δημοσιευθεί σε διεθνώς
αναγνωρισμένο επιστημονικό περιοδικό με συνάφεια
στο αντικείμενο του Π.Μ.Σ. και δείκτη απήχησης (μέσο
IF >5 στο σύστημα SCOPUS κατά τα τελευταία 5 έτη προ
της δημοσίευσης Scopus). Η Υποτροφία ορίζεται στα
2.000 ευρώ.
Υποτροφία δεν χορηγείται στην περίπτωση που ο
μεταπτυχιακός φοιτητής λαμβάνει ήδη υποτροφία από
άλλη πηγή.
Υποτροφίες δεν χορηγούνται σε φοιτητές που έχουν
εισαχθεί στο Π.Μ.Σ. χωρίς την υποχρέωση καταβολής
τελών φοίτησης.
ΑΡΘΡΟ 14
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ Π.Μ.Σ.
Το Π.Μ.Σ. θα χρησιμοποιεί την υπάρχουσα υλικοτεχνική υποδομή του Τμήματος Ιατρικής, για την πραγ-
ματοποίηση των μαθημάτων, η οποία περιλαμβάνει:
Αίθουσες διδασκαλίας, αμφιθέατρα και εργαστήρια. Οι
αίθουσες διδασκαλίας των μαθημάτων του Π.Μ.Σ. που
αυτά πραγματοποιούνται είναι οι αίθουσες του κτηρίου
της Ιατρικής Σχολής στη Βιόπολη της Λάρισας.
Οι παραπάνω χώροι είναι εξοπλισμένοι με οπτικοακουστικό υλικό (ηλεκτρονικούς υπολογιστές, βιντεοπρο-
βολείς, μικροφωνική και ηχητική εγκατάσταση, σύστημα
τηλεδιάσκεψης και το απαραίτητο λογισμικό). Επιπλέον,
δίνεται η δυνατότητα σε όλους τους μεταπτυχιακούς φοιτητές να έχουν στη διάθεσή τους, σύγχρονα συστήματα
και εργαλεία, όπως πρόσβαση σε ηλεκτρονικό υπολογιστή στο χώρο του Ιατρικού Τμήματος, ηλεκτρονική
διεύθυνση, πρόσβαση στο δίκτυο του Πανεπιστημίου
με ασφάλεια, μέσω εικονικής σύνδεσης (Εικονικό Ιδιωτικό Δίκτυο - VPN), ασύρματη πρόσβαση στο διαδίκτυο,
απόκτηση ακαδημαϊκής ταυτότητας, προκειμένου να
πραγματοποιήσουν τις σπουδές τους. Στη διάθεση των
μεταπτυχιακών φοιτητών είναι η πλήρως εξοπλισμένη
Βιβλιοθήκη, η οποία παρέχει όλες τις υπηρεσίες μίας
σύγχρονης πανεπιστημιακής βιβλιοθήκης, (συνεχώς
αναπτυσσόμενη συλλογή ποικίλων πληροφοριακών
υλικών, από τα οποία ένα μέρος είναι διαθέσιμη και σε
ηλεκτρονική μορφή, πρόσβαση σε ηλεκτρονικούς καταλόγους και πληροφορικές πηγές, δανεισμός, υποστήριξη
ατόμων με αναπηρίες, πληροφοριακή υποστήριξη και
εκπαίδευση μέσω σεμιναρίων, τα οποία απευθύνονται
σε πρωτοετείς μεταπτυχιακούς φοιτητές με σκοπό την
απόκτηση δεξιοτήτων χρήσης των πηγών και των υπηρεσιών, αίθουσες μελέτης, υπηρεσίες πρόληψης λογο-
κλοπής).
Η πρακτική άσκηση των φοιτητών πραγματοποιείται
σε χώρους (Νοσοκομείο, κέντρο αποκατάστασης ή άλλες μονάδες υγείας) που ορίζονται από τον υπεύθυνο
καθηγητή μαθήματος με τη σύμφωνη γνώμη της ΣΕ, την
άδεια της διεύθυνσης της εκάστοτε μονάδας υγείας και
με σεβασμό στη νομοθεσία και τους κανονισμούς λειτουργίας που διέπουν τους χώρους αυτούς.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
Η διοικητική και γραμματειακή υποστήριξη του Π.Μ.Σ.
γίνεται από εξωτερικό συνεργάτη Η χρηματοδότηση του
Π.Μ.Σ. μπορεί να προέρχεται από:
α) Τέλη φοίτησης
β)δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα
δ) πόρους από ερευνητικά έργα ή προγράμματα
ε) κάθε άλλη νόμιμη πηγή.
Η διαχείριση των πόρων του Π.Μ.Σ. πραγματοποιείται
από τον Ειδικό Λογαριασμό Κονδυλίων Έρευνας (ΕΛΚΕ)
του Π.Θ.
Οι πόροι του Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ.
Με απόφαση του Συμβουλίου Διοίκησης που λαμβάνεται έως το τέλος Μαρτίου κάθε έτους αποφασίζεται
αν το υπόλοιπο ποσό μετά από την αφαίρεση της παρακράτησης υπέρ Ε.Λ.Κ.Ε. μεταφέρεται στον τακτικό
προϋπολογισμό ή διατίθεται για τη δημιουργία έργων/
προγραμμάτων μέσω του Ε.Λ.Κ.Ε. με σκοπό την κάλυψη
κατά προτεραιότητα των αναγκών Π.Μ.Σ. που λειτουργούν χωρίς τέλη φοίτησης και την κάλυψη ερευνητικών,
εκπαιδευτικών και λειτουργικών αναγκών του Α.Ε.Ι.
Στα έσοδα του Π.Μ.Σ. που προέρχονται από δωρεές,
χορηγίες και πάσης φύσεως οικονομικές ενισχύσεις, κληροδοτήματα και πόρους από ερευνητικά έργα ή προ-
γράμματα ο Ε.Λ.Κ.Ε παρακρατεί το 12%.
β) Το υπόλοιπο ποσό των συνολικών εσόδων διατίθεται για τα λειτουργικά έξοδα του προγράμματος.
Διαχείριση
Η ΣΕ είναι αρμόδια για την παρακολούθηση και τον
συντονισμό της λειτουργίας του προγράμματος και
ιδίως: α) καταρτίζει τον αρχικό ετήσιο προϋπολογισμό
του Π.Μ.Σ. και τις τροποποιήσεις του, και εισηγείται την
έγκρισή του προς την Επιτροπή Ερευνών του Ειδικού
Λογαριασμού Κονδυλίων Έρευνας (Ε.Λ.Κ.Ε.), β) καταρτίζει τον απολογισμό του προγράμματος και εισηγείται
την έγκρισή του προς τη Συνέλευση του Τμήματος, γ)
εγκρίνει τη διενέργεια δαπανών του Π.Μ.Σ.
Ο Διευθυντής του Π.Μ.Σ. ως πρόεδρος της ΣΕ είναι
αρμόδιος για την πρόταση σύνταξης του προϋπολογισμού και απολογισμού του Προγράμματος, οι οποίοι
ελέγχονται από την Επιτροπή Οικονομικών του Π.Μ.Σ.
και υποβάλλονται στην ΣΕ προς έγκριση.
Ο Διευθυντής του Π.Μ.Σ. έχει την ευθύνη παρακολούθησης, εκτέλεσης του προϋπολογισμού και της έκ-
δοσης εντολών πληρωμής των σχετικών δαπανών. Ο
Διευθυντής του Π.Μ.Σ. ευθύνεται για τη σκοπιμότητα
των δαπανών και την υποβολή των απαιτούμενων δικαιολογητικών δαπανών στον Ε.Λ.Κ.Ε. για τον έλεγχό τους,
την εκκαθάριση και την πληρωμή τους. Αν η δαπάνη δεν
προβλέπεται στον προϋπολογισμό του έργου, απαιτείται
αναμόρφωση του προϋπολογισμού και απόφαση της
Επιτροπής Ερευνών ύστερα από τεκμηριωμένο αίτημα
από την ΣΕ.
Η αμοιβή ενός διδάσκοντα από το Π.Μ.Σ. πραγματοποιείται μετά από την κατάθεση των εγγράφων που
προβλέπονται από τον ΕΛΚΕ του Π.Θ. Για όλες τις διαδικασίες οικονομικής διαχείρισης των χρηματοδοτού-
μενων Π.Μ.Σ., εφαρμόζονται ενιαία οι διατάξεις του
ν. 4957/2022.
Δαπάνες
Οι δαπάνες του Π.Μ.Σ. αφορούν στην εξαγορά υλικοτεχνικού εξοπλισμού, προγραμμάτων πληροφορικής,
στατιστικής επεξεργασίας δεδομένων και αναλώσιμων
υλικών απαραίτητων για την εκπόνηση μεταπτυχιακών
εργασιών των φοιτητών, οι οποίες βασίζονται σε πρωτότυπη έρευνα. Οι δαπάνες μπορεί να αφορούν σε λειτουρ-
γικά έξοδα που εξασφαλίζουν την εύρυθμη λειτουργία
και προώθηση του Π.Μ.Σ., όπως εξοπλισμό γραφείων,
αμοιβές προσωπικού τεχνικής υποστήριξης, υλικά και
μέσα υποστήριξης και εκπαίδευσης των ΜΦ σε τεχνολογία, για την πρόσκληση και κάλυψη εξόδων μετακίνησης
και διαμονής διακεκριμένων ομιλητών επιστημόνων από
την Ελλάδα και το εξωτερικό, για έξοδα δημοσιεύσεων
επιστημονικών άρθρων, για έξοδα μετακινήσεων σχετικών με επιστημονικές εκδηλώσεις (συνέδρια και επι-
στημονικές συναντήσεις). Οι δαπάνες επιπλέον μπορεί
να περιλαμβάνουν, έξοδα για την προβολή του Π.Μ.Σ.
προκειμένου να γνωστοποιηθεί το περιεχόμενό του
σε ενδιαφερόμενους υποψήφιους φοιτητές. Δαπάνες
μπορεί να αφορούν την προβολή του σε διακεκριμένα
ιδρύματα, ερευνητές και εκπαιδευτές που εργάζονται
σε συναφή με το Π.Μ.Σ. επιστημονικά πεδία, σε ενημερωτικά έντυπα φυλλάδια και ηλεκτρονικά μέσα, σε
χώρους κοινωνικής δικτύωσης. Τέλος, δαπάνες μπορεί
να πραγματοποιηθούν στα πλαίσια της συνεχιζόμενης
εκπαίδευσης στην διαχείριση και αποκατάσταση του
βαρέως πάσχοντα με τη διοργάνωση συνεδρίων, ημερίδες, ομιλιών που απευθύνονται στο ευρύ κοινό, ή στα
πλαίσια συμμετοχής στην οργάνωση εκδηλώσεων με
στόχο την ευαισθητοποίηση των πολιτών σε συχνά και
σημαντικά νοσήματα που συναντώνται στους βαρέως
πάσχοντες ασθενείς.
ΑΡΘΡΟ 15
ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ
ΣΤΟ Π.Μ.Σ.
Το διδακτικό έργο του Π.Μ.Σ. ανατίθεται, κατόπιν απόφασης της Συνέλευσης του Τμήματος, στις ακόλουθες
κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης.
β) Ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ιδίου ή άλλου Α.Ε.Ι.
γ) Συνεργαζόμενους καθηγητές.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
δ) Εντεταλμένους διδάσκοντες.
ε) Επισκέπτες καθηγητές ή επισκέπτες ερευνητές.
στ) Ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
ζ) Επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Με απόφαση της Συνέλευσης του Τμήματος δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, υπό την
επίβλεψη διδάσκοντος του Π.Μ.Σ.
Στις υποχρεώσεις των διδασκόντων περιλαμβάνονται:
- Διδασκαλία Θεματικών Ενοτήτων
- Συμβουλευτική υποστήριξη φοιτητών
- υποστήριξη Μεταπτυχιακών Διπλωματικών Εργασιών
- υποβοήθηση στις εξετάσεις
- πρόσωπο με πρόσωπο συναντήσεις με τους Φοιτητές
(meet the professor)
Τα μέλη ΔΕΠ του Τμήματος Ιατρικής συνεισφέρουν
στο διδακτικό έργο του Π.Μ.Σ. σε ποσοστό τουλάχιστον
60 % έκαστο.
Τα μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
δύνανται να απασχολούνται σε Π.Μ.Σ., μόνο υπό την
προϋπόθεση εκπλήρωσης των ελάχιστων υποχρεώσεών
τους περί παροχής διδακτικού έργου. Δεν επιτρέπεται η
απασχόληση μελών Δ.Ε.Π. αποκλειστικά σε Π.Μ.Σ. του
Τμήματος ή της Σχολής.
Όλες οι κατηγορίες διδασκόντων στα Π.Μ.Σ. δύνανται
να αμείβονται αποκλειστικά από τους πόρους του Π.Μ.Σ.
Δεν επιτρέπεται η καταβολή αμοιβής ή άλλης παροχής
από τον κρατικό προϋπολογισμό ή το πρόγραμμα δημοσίων επενδύσεων. Ειδικότερα, τα Μέλη Δ.Ε.Π. δύνανται
να αμείβονται επιπρόσθετα για έργο που προσφέρουν
προς το Π.Μ.Σ., εφόσον:
- Παρέχουν διδακτικό έργο: α) Αυτοδύναμη διδασκαλία μαθημάτων, υποχρεωτικών και επιλογής, β) διεξα-
γωγή εργαστηρίων και εργαστηριακών ασκήσεων και
γ) κλινικό έργο και κλινικές ασκήσεις για τη διδασκαλία
φοιτητών.
- Το διδακτικό έργο που παρέχουν σε προγράμματα
σπουδών πρώτου και δεύτερου κύκλου και προγράμματα σπουδών δευτερεύουσας κατεύθυνσης και σύντομης
διάρκειας του Τμήματός τους ή άλλου Τμήματος είναι
τουλάχιστον έξι (6) ωρών εβδομαδιαίως κατά μέσο όρο
κατά τη διάρκεια του ακαδημαϊκού έτους. Δεν λαμβάνεται υπόψη τυχόν διδακτικό έργο που προσφέρεται σε
προγράμματα σπουδών δεύτερου κύκλου με πρόσθετη
αμοιβή, καθώς και ξενόγλωσσα προγράμματα σπουδών,
χειμερινά και θερινά σχολεία.
Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης πριν από
την έναρξη του ακαδημαϊκού έτους. Με αιτιολογημένη
απόφαση της Συνέλευσης η ανάθεση διδακτικού έργου
δύναται να τροποποιείται κατά τη διάρκεια του ακαδημαϊκού έτους.
Υπεύθυνος Καθηγητής Μαθήματος (ΥΚ)
Κάθε ΥΚ είναι υπεύθυνος για την υλοποίηση του μαθήματος με τον καλύτερο δυνατόν τρόπο. Έχει την ευθύνη
για τους εξωτερικούς ή προσκεκλημένους διδάσκοντες
του μαθήματος καθώς και την παρουσία, την ποιότητα των σημειώσεων και των βιβλίων, την συμμετοχή
των ΜΦ, την οργάνωση των εργαστηρίων, διαλέξεων
και φροντιστηρίων και των εκπαιδευτικών επισκέψεων
και εργασιών πεδίου που εμπίπτουν στο αντικείμενο
τους. Αντικαθιστούν τους διδάσκοντες σε περίπτωση
απουσίας τους. Στο τέλος κάθε ακαδημαϊκού εξαμήνου
ενημερώνει εγγράφως με σύντομο σημείωμα την ΣΕ για
την πορεία του μαθήματος. Οι ΥΚ μαζί με τα μέλη της ΣΕ
συνεδριάζουν μια φορά τον χρόνο και προτείνουν αλλαγές και τροποποιήσεις για την εκπαιδευτική διαδικασία.
Διδάσκων Καθηγητής (ΔΚ)
Οι Διδάσκοντες Καθηγητές (εξωτερικοί ή εσωτερικοί)
υποβοηθούν τους Υπεύθυνους Καθηγητές στο έργο
τους. Οι διδάσκοντες πέρα των διδακτικών καθηκόντων
αναλαμβάνουν Μεταπτυχιακές Διπλωματικές Εργασίες
και εργασίες στο μάθημα που διδάσκουν. Σε περίπτωση
απουσίας ειδοποιούν τον υπεύθυνο καθηγητή τρεις (3)
τουλάχιστον ημέρες νωρίτερα.
Επισκέπτης Διδάσκων
Με απόφαση της Συνέλευσης Τμήματος κατόπιν εισήγησης της ΣΕ, η οποία λαμβάνεται ύστερα από εισήγηση
του Διευθυντή του Π.Μ.Σ καλούνται από την ημεδαπή
ή την αλλοδαπή, ως επισκέπτες, καταξιωμένοι επιστήμονες που έχουν θέση ή προσόντα καθηγητή ή ερευ-
νητή σε ερευνητικό κέντρο, καλλιτέχνες ή επιστήμονες
αναγνωρισμένου κύρους με εξειδικευμένες γνώσεις ή
σχετική εμπειρία στο γνωστικό αντικείμενο του Π.Μ.Σ.,
για την κάλυψη εκπαιδευτικών αναγκών του Π.Μ.Σ. Η
πρόσκληση επισκέπτη από την αλλοδαπή πραγματοποιείται μόνον εφόσον του ανατίθεται διδασκαλία, με τη
διαδικασία και όσα ειδικότερα ορίζονται στον παρόντα
Κανονισμό Μεταπτυχιακών Σπουδών, κατά τα ισχύοντα
για την ανάθεση διδασκαλίας στα μέλη ΔΕΠ του Ιδρύματος. Ο ανωτέρω περιορισμός δεν ισχύει εφόσον ο καλού-
μενος διδάσκει εθελοντικά, χωρίς αμοιβή, αποζημίωση
ή άλλη οικονομική απολαβή πλην των οδοιπορικών του,
σύμφωνα με τα ισχύοντα στην νομοθεσία.
Ακαδημαϊκός Σύμβουλος Καθηγητής (ΣΚ)
Ακαδημαϊκού Σύμβουλου Καθηγητή (ΣΚ) για την παρακολούθηση στήριξη της πορείας κάθε μεταπτυχιακού
φοιτητή.
Επιβλέπων Καθηγητής Μεταπτυχιακής Διπλωματικής
Εργασίας
Ο Επιβλέποντας Καθηγητής Μεταπτυχιακής Διπλωματικής Εργασίας για την επιστημονική ευθύνη εκπόνησης
της Μεταπτυχιακής Διπλωματικής Εργασίας.
Αμοιβές για διδασκαλία
Όλες οι κατηγορίες διδασκόντων δύνανται να αμείβονται αποκλειστικά από τους πόρους του Π.Μ.Σ. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το πρόγραμμα δημοσίων
επενδύσεων. Με απόφαση του αρμόδιου οργάνου του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
Π.Μ.Σ. περί ανάθεσης του διδακτικού έργου, καθορίζεται
το ύψος της αμοιβής κάθε διδάσκοντος.
Ειδικώς οι διδάσκοντες που έχουν την ιδιότητα μέλους
Δ.Ε.Π., δύνανται να αμείβονται επιπρόσθετα για έργο που
προσφέρουν προς το Π.Μ.Σ., εφόσον εκπληρώνουν τις
ελάχιστες εκ του νόμου υποχρεώσεις τους, όπως ορίζονται στην παρ. 2 του άρθρου 155 του ν. 4957/2022.
Το τελευταίο εδάφιο εφαρμόζεται αναλογικά και για τα
μέλη Ε.Ε.Π., Ε.ΔΙ.Π. και Ε.Τ.ΕΠ., εφόσον εκπληρώνουν τις
ελάχιστες εκ του νόμου υποχρεώσεις τους. Στο Ιδρυτικό
Φ.Ε.Κ. του Π.Μ.Σ. καθώς και στη μελέτη βιωσιμότητας του
Π.Μ.Σ. έχουν περιγραφεί τα μαθήματα και το επιστημονικό προσωπικό του Τμήματος που δύναται να παράσχει
διδακτικό έργο με ή χωρίς αμοιβή.
Για την αμοιβή τους, όπου αυτή προβλέπεται, η διαδικασία είναι:
1. Εισήγηση του Διευθυντή ή και του Υπευθύνου Μαθήματος στη Συντονιστική Επιτροπή
2. Έγκριση από τη Συνέλευση του Τμήματος Ιατρικής
3. Συμβασιοποίηση της αμοιβής. Ακολουθούνται κατά
περίπτωση, οι διαδικασίες που προβλέπει ο Οδηγός Διαχείρισης του Ειδικού Λογαριασμού Κονδυλίων και Έρευ-
νας Πανεπιστημίου Θεσσαλίας ΕΛΚΕ.
Λεπτομέρειες για τον τρόπο σύναψης των σχετικών
συμβάσεων αμοιβής των μελών ΔΕΠ καθορίζονται από
την Επιτροπή Ερευνών.
ΑΡΘΡΟ 16
ΑΠΟΝΟΜΗ ΔΙΠΛΩΜΑΤΟΣ
ΜΕΤΑΠΤΥΧΙΑΚΩΝ ΣΠΟΥΔΩΝ
Ένας μεταπτυχιακός φοιτητής ή φοιτήτρια θεωρείται
κάτοχος του Διπλώματος Μεταπτυχιακών Σπουδών από
τη στιγμή που ολοκλήρωσε πλήρως τις υποχρεώσεις του.
Ο φοιτητής/τρια πρέπει να έχει συμπληρώσει τον
ελάχιστο αριθμό μαθημάτων και πιστωτικών μονάδων
που απαιτούνται για τη λήψη του Δ.Μ.Σ., καθώς και την
επιτυχή ολοκλήρωση της μεταπτυχιακής διπλωματικής
εργασίας.
Ειδικότερα, για να λάβει μέρος ο φοιτητής στην τελετή
καθομολόγησης πρέπει να έχει:
- Ολοκληρώσει με επιτυχία τον κύκλο σπουδών, όπως
προβλέπεται από το Πρόγραμμα Σπουδών.
- Να έχει παραδώσει την Ακαδημαϊκή ταυτότητα.
- Να μην έχει εκκρεμότητες με τη βιβλιοθήκη.
- Να έχει τακτοποιήσει τις οικονομικές εκκρεμότητες.
- Έχει αναγνώριση από το Διεπιστημονικό Οργανισμό
Αναγνώρισης Τίτλων Ακαδημαϊκών και Πληροφόρησης
(Δ.Ο.Α.Τ.Α.Π.), σύμφωνα με τον ν. 4957/2022 (άρθρο 304)
για τίτλο σπουδών από ίδρυμα της αλλοδαπής.
Η Συνέλευση διαπιστώνει την ολοκλήρωση των σπουδών, προκειμένου να χορηγηθεί το Δίπλωμα Μεταπτυ-
χιακών Σπουδών.
Με την ολοκλήρωση της ανωτέρω διαδικασίας χορηγείται στον μεταπτυχιακό φοιτητή/τρια βεβαίωση περά-
τωσης σπουδών, χάνεται η φοιτητική του ιδιότητα και
παύει η συμμετοχή του στα συλλογικά όργανα διοίκησης
του Πανεπιστημίου.
Η Γραμματεία του τμήματος δεν ολοκληρώνει τα στάδια της απόδοσης του αντίστοιχου ακαδημαϊκού τίτλου,
αν προηγουμένως δεν λαμβάνει από τους υποψηφίους,
βεβαίωση κατάθεσης της μεταπτυχιακής διατριβής από
τη Βιβλιοθήκη του ιδρύματος. Με ευθύνη της κεντρικής
βιβλιοθήκης του ΠΘ όλες οι εργασίες αυτές δημοσιεύονται στο ιδρυματικό αποθετήριο του Πανεπιστημίου
http://ir.lib.uth.gr.
Ο τύπος του ΔΠ.Μ.Σ. ανά είδος Π.Μ.Σ. είναι κοινός για
όλα τα Τμήματα και τις Σχολές του Π.Θ. και περιλαμβάνεται στον Κανονισμό Μεταπτυχιακών και Διδακτορικών
Σπουδών του Ιδρύματος.
Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών «Διαχείριση και Αποκατάσταση Βαρέως
Πάσχοντα» (MSc in Critically Illness).
ΑΡΘΡΟ 17
ΟΡΚΩΜΟΣΙΑ
Η ορκωμοσία δεν αποτελεί συστατικό τύπο της επιτυχούς περάτωσης των σπουδών, είναι όμως αναγκαία
προϋπόθεση για τη χορήγηση του εγγράφου τίτλου του
διπλώματος. Η ορκωμοσία οργανώνεται από την οικεία
Κοσμητεία στην οποία ανήκει το Π.Μ.Σ., παρουσία του
Κοσμήτορα της Σχολής, του Προέδρου του Τμήματος
και του Διευθυντή του Π.Μ.Σ.
Σε εξαιρετικές περιπτώσεις (σπουδές, διαμονή ή εργασία στο εξωτερικό, λόγοι υγείας κ.λπ.),οι μεταπτυχιακοί
φοιτητές, που έχουν ολοκληρώσει επιτυχώς το Π.Μ.Σ.,
δύναται να αιτηθούν στη Γραμματεία του Τμήματος εξαίρεση από την υποχρέωση καθομολόγησης (απαλλαγή
από ορκωμοσία). Η εξαίρεση από την υποχρέωση καθομολόγησης εγκρίνεται από τον Πρόεδρο του Τμήματος.
ΑΡΘΡΟ 18
ΑΞΙΟΛΟΓΗΣΗ ΤΟΥ Π.Μ.Σ.
Αξιολόγηση από την Εθνική Αρχή Ανώτατης Εκπαίδευσης.
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης του Τμήματος από την Εθνική
Αρχή Ανώτατης Εκπαίδευσης. Στο πλαίσιο αυτό αξιολογείται η συνολική αποτίμηση του έργου που επιτε-
λέστηκε από κάθε Π.Μ.Σ., ο βαθμός εκπλήρωσης των
στόχων που είχαν τεθεί κατά την ίδρυσή του, η βιωσιμότητά του, η απορρόφηση των αποφοίτων στην αγο-
ρά εργασίας, ο βαθμός συμβολής του στην έρευνα, η
εσωτερική αξιολόγησή του από τους μεταπτυχιακούς
φοιτητές, η σκοπιμότητα παράτασης της λειτουργίας
του, καθώς και λοιπά στοιχεία σχετικά με την ποιότητα του έργου που παράγεται και τη συμβολή του στην
εθνική στρατηγική για την ανώτατη εκπαίδευση. Αν το
Π.Μ.Σ. κατά το στάδιο της αξιολόγησής του κριθεί ότι
δεν πληροί τις προϋποθέσεις συνέχισης της λειτουργίας
του, η λειτουργία του ολοκληρώνεται με την αποφοίτηση των ήδη εγγεγραμμένων φοιτητών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
Εσωτερική Αξιολόγηση.
Η εσωτερική αξιολόγηση των Π.Μ.Σ. πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Σύμφωνα με το Εσωτερικό
Σύστημα Διασφάλισης Ποιότητας του Ιδρύματος για τη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
βελτιστοποίηση του παραγόμενου διδακτικού έργου
και του προγράμματος σπουδών, σε όλα τα Π.Μ.Σ. του
Π.Θ. στο τέλος κάθε εξαμήνου, πραγματοποιείται αξιολόγηση κάθε μαθήματος και κάθε διδάσκοντος από τους
μεταπτυχιακούς φοιτητές, σύμφωνα με όσα ειδικότερα
ορίζονται στον Κανονισμό Μεταπτυχιακών Σπουδών
του Π.Μ.Σ.
ΑΡΘΡΟ 19
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Π.Μ.Σ. θα λειτουργήσει μέχρι και το ακαδημαϊκό
έτος 2028-2029 εφόσον πληροί τα κριτήρια της εσωτερικής και εξωτερικής αξιολόγησης, σύμφωνα με την
ισχύουσα νομοθεσία.
ΑΡΘΡΟ 20
ΙΣΤΟΣΕΛΙΔΑ ΤΟΥ Π.Μ.Σ.
Η επίσημη ιστοσελίδα του Π.Μ.Σ. - https://www.med.
uth.gr/pmsDABP/ενημερώνεται διαρκώς και περιέχει
όλες τις πληροφορίες και ανακοινώσεις του Προγράμματος και αποτελεί τον επίσημο χώρο ενημέρωσης των
φοιτητών και φοιτητριών.
ΑΡΘΡΟ 21
ΜΕΤΑΒΑΤΙΚΕΣ ΡΥΘΜΙΣΕΙΣ
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον παρόντα Κα-
νονισμό.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Πανεπιστημίου Θεσσαλίας ή στον παρόντα
Κανονισμό, αρμόδια να αποφασίσουν είναι τα όργανα
του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 29 Απριλίου 2024
Ο Πρύτανης
ΧΑΡΑΛΑΜΠΟΣ ΜΠΙΛΛΙΝΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2701/09.05.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202701.pdf | Tokens: 79555]